Κισαμος παραλίες, παραλία Μαύρος Μόλος, Δραπανιάς, παραλια Βιγγλιά στην Κίσαμο\nΠαραλίες στην Κίσαμο ή Καστέλι\nΠαραλίες στην Κίσαμο υπάρχουν πολλές και θαυμάσιες, τόσο μέσα στην πόλη, όσο και ανατολικά ή δυτικά από αυτή. Ολες βρίσκονται σε απόσταση 10 χιλιομέτρων το πολύ από το Καστέλι, οπότε είναι εύκολο να τις επισκεφτείτε και να διαλέξετε την παραλία που ταιριάζει σε σας.\nΣτις περισσότερες παραλίες στην Κίσαμο θα βρείτε λίγες ομπρέλες και ξαπλώστρες, ντους και καμπίνες για να αλλάξετε ρούχα. Επίσης σχεδόν σε όλες υπάρχει κάποιο ξενοδοχείο, ταβέρνα ή καφέ.\nΟ κόσμος είναι λίγος γιατί η Κίσαμος δεν είναι πολύ γνωστός τουριστικός προορισμός, οπότε ποτέ δεν θα αισθανθείτε συνωστισμό ή δεν θα βρείτε χώρο για να βάλετε τη δική σας ομπρέλα.\nΟδηγός για όλες τις παραλίες στην Κίσαμο\nΔείτε τον χάρτη με τις παραλίες στην Κίσαμο και διαβάστε πληροφορίες για κάθε μια από αυτές:\nΠαραλίες στην Κίσαμο\n1. Μαύρος Μόλος\n2. Ανατολική παραλία Κισάμου\n6. Ακρωτήρι Σπάθα\n7. Αη Γιάννης\n8. Δυτικά απο το λιμάνι\n9. Παχιά Αμμος\nΧάρτης με παραλίες στο Καστέλι (Κίσαμος)\nΟι παραλίες μέσα στο Καστέλι είναι οι: Μαύρος Μόλος (Νο 1), τα Βραχάκια και η παραλία στο ανατολικό άκρο της πόλης (Νο 2).\nΣτη συνέχεια ανατολικά από την Κίσαμο βρίσκονται οι παραλίες Κορφαλώνας (3), Δραπανιάς (4), Νοπήγεια (5) και 2 μικροσκοπικές παραλίες πάνω στο ακρωτήρι Σπάθα (6).\nΔυτικά από την Κίσαμο βρίσκονται οι παραλίες Αη Γιάννης (7), Παχιά Αμμος (9) και Βιγγλιά (10), όπως επίσης η λιμνοθάλασσα του Μπάλου (12) και η τεράστια αμμουδιά στα Φαλάσσαρνα (13), ενώ μην ξεχνάτε ότι 40 περίπου χιλιόμετρα νοτιοδυτικά από την Κίσαμο βρίσκεται το διάσημο Ελαφονήσι με τη ροζ άμμο.\nΗ παραλία Μαύρος Μόλος είναι η μεγαλύτερη παραλία μέσα στην Κίσαμο (Καστέλι) με ψιλή άμμο και σχετικά αβαθή νερά.\nΗ παραλία Μαύρος Μόλος βρίσκεται στο δυτικό άκρο της πόλης, είναι πλήρως οργανωμένη με ομπρέλες και ξαπλώστρες, ακριβώς μπροστά από τα εστιατόρια και τις ταβέρνες. Γύρω από την παραλία υπάρχουν ξενοδοχεία και ενοικιαζόμενα διαμερίσματα.\nΗ παραλία Βραχάκια είναι μια μικρή αμουδιά, μη οργανωμένη. Βρίσκεται μπροστά από το ξενοδοχείο Christina Beach, δίπλα σχεδόν στις εκβολές του ποταμού που διατρέχει την Κίσαμο.\nΓια να πάτε στην παραλία Βραχάκια θα προχωρήσετε δυτικά από τις παραλιακές καφετέριες στην περιοχή "Τελωνείο" ή ανατολικά από την παραλία Μαύρος Μόλος.\nΣε .άλλες ιστοσελίδες θα την δείτε να αναφέρεται σαν "παραλία Τελωνείο στην Κίσαμο", αλλά δύσκολα μπορεί να χαρακτηριστεί παραλία μια περιοχή με βράχια, χωρίς κανένα σημείο για να καθίσετε.\nΟυσιαστικά Τελωνείο λέγεται ο παραλιακός δρόμος με τις καφετέριες και τις ταβέρνες μέσα στο Καστέλι. Είναι όμορφα να καθίσετε εδώ και να απολαύσετε τον καφέ, το ποτό ή το φαγητό σας, αλλά για μπάνιο προτιμήστε κάποια άλλη από τις πολλές παραλίες μέσα και κοντά στην Κίσαμο.\n2. Ανατολική παραλία στην Κίσαμο\nΑμέσως μετά το Τελωνείο αρχίζει η ανατολική παραλία της Κισάμου, που φτάνει μέχρι την επόμενη παραλία του Κορφαλώνα.\nΗ παραλία δεν είναι οργανωμένη, έχει άμμο και μεγάλα βότσαλα, ενώ κατά μήκος της φυτρώνουν λίγα αρμυρίκια.\n3. Παραλία Κορφαλώνας\nΗ παραλία Κορφαλώνας βρίσκεται περίπου 2 χιλιόμετρα ανατολικά από το Καστέλι και είναι μια από τις καλύτερες παραλίες στην περιοχή.\nΗ παραλία έχει άμμο στο μεγαλύτερο μέρος της, εκτείνεται σε αρκετή απόσταση και κατά μήκος της τα αρμυρίκια σας προσφέρουν την σκιά τους.\nΟμπρέλες και ξαπλώστρες υπάρχουν μπροστά από ένα παραλιακό καφέ-μπαρ, όπως και μπροστά από τα διαμερίσματα Μεσόγειος και προσφέρονται δωρεάν στους πελάτες τους. Υπάρχει ωστόσο άπλετος χώρος για να στήσετε τη δική σας ομπρέλα και να απολαύσετε την πεντακάθαρη θάλασσα.\n4. Παραλία Δραπανιάς\nΗ παραλία Δραπανιάς βρίσκεται ανατολικά από την Κίσαμο και είναι συνέχεια της παραλίας Κορφαλώνας. Υπάρχουν πινακίδες που θα σας οδηγήσουν εκεί εύκολα.\nΗ παραλία είναι μια όμορφη αμμουδιά με ψάθινες ομπρέλες, καρέκλες, ντους και καμπίνες για να αλλάξετε. Υπάρχουν καφετέριες, εστιατόρια, μικρά ξενοδοχεία και το κάμπιγκ Μήθυμνα, για όσους προτιμούν την κατασκήνωση στις διακοπές τους.\n5. Παραλία Νοπήγεια\nΑκόμα ανατολικότερα από τον Δραπανιά υπάρχει ο παραθαλάσσιος οικισμός Νοπήγεια. Η παραλία ωστόσο δεν θα σας ενθουσιάσει, μια και είναι γεμάτη μεγάλα βότσαλα, αλλά με αμμουδερό βυθό.\nΗ παραλία Νοπήγεια δεν είναι οργανωμένη, οπότε ή θα φέρετε ομπρέλα μαζί σας ή θα καθίσετε κάτω από τα αρμυρίκια.\nΣτα Νοπήγεια υπάρχουν ταβέρνες αν πεινάσετε, όπως και το κάμπιγκ Νοπήγεια αν θέλετε να κατασκηνώσετε ή κάνετε διακοπές με τροχόσπιτο ή αυτοκινούμενο.\n6. Μικρές παραλίες μετά τα Νοπήγεια\nΑν είστε από αυτούς που πάντα αναζητούν το διαφορετικό στις διακοπές τους, τότε τα μικρά κολπάκια στο Ακρωτήρι Σπάθα, ανατολικά από τα Νοπήγεια, είναι για σας.\nΣυνεχίστε το χωματόδρομο μετά τα Νοπήγεια και προχωρήστε παράλληλα με την απότομη ακτή. Ανάμεσα στα βράχια, που δημιουργούν εντυπωσιακούς σχηματισμούς, θα βρείτε 2 μικρά κολπάκια με αμμουδερές παραλίες.\nΕδώ πιθανότατα θα απολαύσετε το μπάνιο μόνοι σας, ειδικά τους λιγότερο πολυσύχναστους μήνες. Δεν υπάρχει καμιά υποδομή στις παραλίες αυτές, οπότε φροντίστε για τα απαραίτητα.\nΛόγω του βραχώδη βυθού, οι παραλίες αυτές είναι ιδανικές για όσους προτιμούν να κολυμπούν με μάσκα και να χαζεύουν την υποβρύχια ζωή.\n7. Παραλία Ντάμιαλη\nΛίγα χιλιόμετρα έξω από το Καστέλι καθ' οδόν προς το νέο λιμάνι Κισάμου βρίσκεται ένας πολύ γραφικός όρμος, η παραλία του Ντάμιαλη, που έχει πάρει το όνομά της από το εκκλησάκι του Άη Γιάννη Ντάμιαλη.\nΤίποτα δε φανερώνει την ύπαρξη της παραλίας αυτής και σίγουρα θα την προσπεράσει όποιος δεν έχει ακούσει γι αυτήν.\nΤο εκκλησάκι του Αη Γιάννη βρίσκεται χτισμένο σε μια σπηλιά μέσα στο βράχο. Τις περισσότερες μέρες θα δείτε κάποιο αυτοκίνητο σταματημένο μπροστά του. Κατεβείτε, δείτε τη σπηλιά, μπείτε στην εκκλησία, ανάψτε ένα κερί και μετά ψάξτε για το τούνελ που από τον περίβολο της εκκλησίας, περνάει κάτω από το δρόμο και σας οδηγεί στην μικρή παραλία με τα μεγάλα αρμυρίκια και τα βότσαλα.\nΟ διαθέσιμος χώρος είναι ελάχιστος, αλλά στη λιγοστή άμμο θα απολαύσετε τη δροσιά από τη σκιά των δέντρων. Αν κάποια στιγμή πεινάσετε, υπάρχει ταβέρνα πάνω από την παραλία, όπως και στο γραφικό λιμανάκι με τις ψαρόβαρκες λίγο παρακάτω με κατεύθυνση προς Καστέλι.\n8. Παραλία μετά το λιμάνι Κισάμου\nΑμέσως μετά το λιμάνι Κισάμου, στρίψτε δεξιά στην πρώτη διακλάδωση. Είναι ο δρόμος που οδηγεί στις παραλίες Παχιά Αμμος και Βιγγλιά, αλλά στην αρχή του υπάρχει άλλη μια μικρή παραλία με δύο - τρία μεγάλα αρμυρίκια, που προσφέρουν απλόχερα τη σκιά τους στους λιγοστούς επισκέπτες.\nΣτην παραλία υπάρχει άμμος, ενώ ο βυθός έχει διάσπαρτες πέτρες και σημεία με άμμο. Τις μέρες που τα νερά είναι γαλήνια, μπορείτε να θαυμάσετε την υποβρύχια ζωή με τη μάσκα σας.\nΔεν υπάρχει καμιά υποδομή στην παραλία, οπότε κρατάτε μαζί σας ότι χρειάζεστε.\n9. Παραλία Παχιά Αμμος\nΗ επόμενη παραλία δυτικά από την Κίσαμο είναι η θαυμάσια παραλία Παχιά Αμμος. Είναι μια μεγάλη αμμουδιά με ελάχιστες ομπρέλες, που προσφέρονται δωρεάν στους επισκέπτες.\nΑν σας αρέσει η ησυχία του μέρους και αποφασίσετε να μείνετε, τότε οι επιλογές σας είναι, είτε τα μικρά ξενοδοχεία και ενοικιαζόμενα διαμερίσματα κοντά στην ακτή, είτε αυτά στο διπλανό χωριό Καλυβιανή.\n10. Παραλία Βιγγλιά\nΗ παραλία Βιγγλιά είναι η επόμενη παραλία. Δεν είναι οργανωμένη και ο κόσμος είναι λιγοστός. Στην παραλία υπάρχει άμμος και μικρά βότσαλα, ενώ τα βράχια μπροστά από την παραλία προστατεύουν μια μικρή περιοχή από τα κύματα και την κάνουν ιδανική για μικρά παιδιά.\nΓια όσους αποφασίσουν να διανυκτερεύσουν, υπάρχει ξενοδοχείο δίπλα στην παραλία.\n11. Παραλία πριν το ξενοδοχείο Μπάλος (Balos Beach)\nΣυνεχίζοντας μετά την παραλία Βιγγλιά, θα ακολουθήσετε τον παραλιακό χωματόδρομο μέχρι το τέρμα του. Εδώ υπάρχει μικρή παραλία με μεγάλους βράχους και άμμο.\nΣύμφωνα με κάποιο ντόπιο που ρωτήσαμε, είναι η παραλία "Του Μέρη το πηγάδι", αλλά θα την θυμάστε ευκολότερα σαν την παραλία κάτω από το ξενοδοχείο Balos Beach.\nΗ παραλία δεν είναι οργανωμένη, είναι μικρή και το μόνο της πλεονέκτημα είναι η ιδιωτικότητα που μπορεί να σας προσφέρει, καθώς λίγοι φτάνουν μέχρι εδώ.\n12. Παραλία Μπάλος\nΗ πασίγνωστη τώρα πια και πανέμορφη λιμνοθάλασσα Μπάλος στο Ακρωτήρι Γραμβούσα προσελκύει χιλιάδες επισκέπτες κάθε καλοκαίρι, που έρχονται εδώ είτε με το καραβάκι από την Κίσαμο, είτε με το αυτοκίνητο τους.\nΔιαβάστε αναλυτικές πληροφορίες για την παραλία Μπάλος\nΗ παραλία Φαλάσαρνα είναι από τις μεγαλύτερες αμμουδιές στην Κρήτη και έχει ψηφιστεί επανειλημμένα στις 10 καλύτερες παραλίες στην Ελλάδα.\nΤα Φαλάσαρνα βρίσκονται δυτικά από την Κίσαμο και θα φτάσετε εκεί σε 15-20 λεπτά περίπου.\nΣτην παραλία υπάρχουν σημεία οργανωμένα και μη, ταβέρνες, παραλιακά καφέ μπαρ και μικρά ξενοδοχεία με δωμάτια και διαμερίσματα.\nΔιαβάστε αναλυτικές πληροφορίες για τα Φαλάσαρνα.\nΚισαμος παραλιες, διαβάστε για τις παραλίες στην Κίσαμο ή Καστέλι Αυτή η σελίδα προστατεύεται από το νόμο περί πνευματικής ιδιοκτησίας. Κατασκευή, φιλοξενία και προώθηση ιστοσελίδων από την ArtKreta.gr


Σορτ και Λονγκ σεναρια στο ETF του χρυσου. | ekapitalistis\nHome > Economy news\t> Σορτ και Λονγκ σεναρια στο ETF του χρυσου.\nΣορτ και Λονγκ σεναρια στο ETF του χρυσου.\nMay 30, 2012 ekapitalistis\nΟι αποψεις για την κίνηση στην τιμή του χρυσού αλλα και του ETF του χρυσού στην αγορά ειναι μοιρασμένες. Αρκετοί πιστεύουν οτι ειμαστε στην αρχή του τελους της χρυσής εποχής του χρυσού, ενω απο την άλλη πλευρά αρκετοί ειναι της γνώμης οτι ειμαστε στο τελος της πτωτικής πορείας του χρυσού. Οι πρωτοι πάνε σορτ στον χρυσό, ενω οι δευτεροι πανε λονγκ.\nΌταν ενα αντικείμενο επένδυσης βρίσκεται σε μια μεση κατάσταση σε μια τέτοια περίπτωση η σωστη εκτίμηση και ανάλυση για την προοπτική ή τις προοπτικές που έχει αυτη η επένδυση μπορεί να αποδειχθεί χρυσοφόρα για τον επενδυτή που έκανε την σωστή επιλογή.\nΕμείς εδω δεν θα ασχοληθούμε με την προοπτική της πορείας του χρυσού. Εδω θα ασχοληθούμε και με τα δυο σενάρια της κίνησης στην τιμή του χρυσού.Το ένα εκτιμά μια περαιτέρω καθοδική κίνηση στην τιμή του χρυσού ενόσω το άλλο εκτιμά μια ανοδική κίνηση στον χρυσό.\nΤο αντικείμενο της εκτίμησης μας ή της υποθετικής μας επένδυσης στην περίπτωση αυτη θα είναι το ETF του χρυσού όπου εκεί θα κάνουμε δυο ασκήσεις επι χάρτου ή δυο υποθετικές τοποθετήσεις. Μια σορτ και μια λονγκ αντίστοιχα.\nΑλλα ας δουμε πρώτα το γράφημα της τιμής του ETF του χρυσού με τις πιθανές μπάντες διακύμανσης στην τιμή του ETF του χρυσού.\nΌπως βλέπουμε στο γράφημα η τρέχουσα τιμή του ETF του χρυσού είναι $151,91. Η κατώτερη πιθανή τιμή στην μπάντα είναι $147,56, η ανώτερη $160,46 και η μέση τιμή $154,01.\nΕαν λοιπόν κάποιος πιστευει οτι ο χρυσός θα κινηθεί καθοδικά μπορεί να αγοράσει λ.χ. ένα put στην τιμή strike των $150 για τον Ιούλιο και το οποίο πωλείται στο όριο των $3,35 ανα κομμάτι και το οποίο δίνει μια πραγματική απόδοση $150 -$3,35 = $146,65 κέρδος στο κομμάτι. Άν όμως τον Ιούλιο ο χρυσός κλείσει πάνω απο τα $150 τότε ακολουθεί η καταβολή των $3,35 Χ $100 = $335.\nΜια πιο επιθετική επένδυση θα ήταν μια λονγκ αγορά call για τον Αυγουστο στην τιμή strike των $150 για απόδοση $7,28 το κομμάτι η οποία μπορεί να καλυφθεί με ασφάλεια με ενα σορτ put στην strike τιμή των $150 για $4,55 το κομμάτι απόδοση. Η καθαρή διαφορά είναι $7,28-$4,55=$2,73 στο κομμάτι. Το ρίσκο εδω είναι οτι εαν ο χρυσός κλείσει τον Αυγουστο κατω απο τα $150 τότε οι απώλειες θα είναι μεγάλες, αλλα η δικλειδα ασφάλειας με την τοποθέτηση σορτ στον Αυγουστο θα επιστρέψει καθαρά $150 – $4.55 = $145.45 και η οποία θα σωσει την κατασταση ..σε περίπτωση που η λονγκ τοποθέτηση έχει βγει εκτός.\nCategories: Economy news Tags: ETF, ETF Χρυσου, Gold ETF, επενδυσεις ETF\nΤιμή χρυσής λίρας – Στατιστικά Μαιου. Το δολλάριο και ο χρυσός.


Υπουργός «εις θάνατον» για διαφθορά\nTuesday, 9 July 2013 12:48\nΛίγο πριν αναλάβει το υψηλότερο αξίωμα στην Κίνα, ο Σι Ζινπίνγκ είχε δεσμευτεί ότι θα κηρύξει πόλεμο κατά της διαφθοράς, την οποία θεωρούσε το υπ' αριθμόν ένα πρόβλημα για την εύρυθμη λειτουργία του κινεζικού «δράκου».\nΗ καταδίκη του πρώην υπουργού Σιδηροδρόμων, Λιου Ζιτζούν, αποδεικνύει ότι ο νέος πρόεδρος της Κίνας δεν μένει στα λόγια, αλλά προχωρά στις πράξεις.\nΟ Ζιτζούν ήταν γνωστός ως ο «πατέρας» των τρένων υψηλής ταχύτητας και ένας από τους πιο ισχυρούς υπουργούς της κυβέρνησης, που ουδείς πίστευε ότι θα μπορούσε να υποστεί τις συνέπειες των πράξεών του. Ωστόσο, αποκαλύφθηκε ότι είχε λάβει περίπου 8 εκατομμύρια ευρώ σε μίζες, ενώ στο μικροσκόπιο μπήκε όλη του η δράση, από τη στιγμή που εισήλθε στον πολιτικό στίβο, το 1986. Το δικαστήριο επέβαλε σκληρή ποινή στον τέως υπουργό, καταδικάζοντάς τον σε θάνατο, που αναμένεται ότι θα μετατραπεί σε ισόβια. Ακόμη, στερείται των πολιτικών του δικαιωμάτων εφ΄όρου ζωής και κατάσχεται όλη η προσωπική του περιουσία.\nΤο κόμμα είχε εκδιώξει τον Ζιτζούν από τις τάξεις του τον περασμένο Μάιο μετά από καταγγελίες ότι καταχράστηκε χρήματα και έπαιρνε μίζες κατά τη διάρκεια της κατασκευής των τρένων υψηλής ταχύτητας. Το σιδηροδρομικό δίκτυο της Κίνας ήταν ένα έργο-μαμούθ, στην εκτέλεση του οποίου είχαν διαπιστωθεί πολλές παρατυπίες και προβλήματα ασφαλείας. Το ποτήρι ξεχείλισε τον Ιούλιο του 2011, όταν σκοτώθηκαν 40 άτομα σε σύγκρουση τρένων, γεγονός που προκάλεσε γενική κατακραυγή. Το πανίσχυρο υπουργείο Σιδηροδρόμων διαλύθηκε στα εξ ων συνετέθη τον Μάρτιο και οι αρμοδιότητές του πέρασαν στο υπουργείο Μεταφορών.\nΤο δικαστήριο έκανε ιδιαίτερη αναφορά στις σκοτεινές «μπίζνες» του τέως υπουργού με τη διευθύντρια μιας επενδυτικής εταιρείας, ονόματι Ντινγκ Γιουσίν. Ο υπουργός τη βοήθησε να αποκτήσει μετοχές σε μια εταιρεία που κατασκευάζει τροχούς για τα τρένα υψηλής ταχύτητας και τη βοήθησε να βρει τη σχετική χρηματοδότηση. Οπως αναφέρει το κινεζικό πρακτορείο, η Ντινγκ και η οικογένειά της είχαν «τεράστια οφέλη», που προκάλεσαν όμως «γιγαντιαίες σπατάλες δημοσίου χρήματος».\nΕπιπλέον, οι εισαγγελείς απέδειξαν ότι έλαβε χρήματα από τουλάχιστον 11 άτομα για να τα βοηθήσει να πάρουν προαγωγή ή να συνάψουν κάποιο συμβόλαιο. Η απόφαση αναφέρει ότι οι χειρισμοί του Λιου οδήγησαν «σε τεράστιες κρατικές απώλειες και ζημίωσαν τα συμφέροντα του λαού».\nΗ ποινή του, πάντως, κρίθηκε αρκετά... ήπια από μέλη της κινεζικής «μπλογκόσφαιρας», που θα ήθελαν να δουν τον πρώην υπουργό να καρατομείται... κυριολεκτικώς.\nΔΕΣΜΕΥΣΗ ΣΙ ΖΙΝΠΙΝΓΚ ΓΙΑ ΚΑΘΑΡΣΗ\nΘα κυνηγήσω τις «μύγες» αλλά και τις «τίγρεις»\nΟ Σι Ζινπίνγκ υποσχέθηκε ότι θα κυνηγήσει με την ίδια ένταση και τις «μύγες» αλλά και τις «τίγρεις». Ο Λιου ήταν μία από τις «τίγρεις», ωστόσο δεν ήταν ο μοναδικός αξιωματούχος που βρέθηκε στο σκαμνί από τη νέα κινεζική διοίκηση με την κατηγορία της διαφθοράς. Τον περασμένο Μάιο ανακοινώθηκε ότι διερευνάται η δράση του Λιου Τιενάν, ο οποίος ήταν υψηλόβαθμος αξιωματούχος στο σώμα που είναι υπεύθυνο για τον σχεδιασμό της κινεζικής οικονομικής πολιτικής.\nΗ κατηγορία εναντίον του είναι «σοβαρές πειθαρχικές παραβάσεις» και η δικαστική έρευνα ξεκίνησε μετά τις αποκαλύψεις ενός δημοσιογράφου που αποκάλυψε ότι ο Λιου είχε συνάψει «ύποπτες» οικονομικές συμφωνίες, είχε πλαστογραφήσει το βιογραφικό του και είχε απειλήσει να σκοτώσει μια πρώην ερωμένη του.\nΣτο στόχαστρο της δικαιοσύνης βρέθηκε πριν από λίγες εβδομάδες και ο Λέι Ζενγκφού, ο οποίος είχε βρεθεί στη δίνη ενός σκανδάλου με ερωτικά βίντεο, αλλά τελικά φυλακίστηκε επειδή έπαιρνε μίζες. Αλλος ένας αξιωματούχος, το όνομα του οποίου δεν κατονομάζεται από τα κινεζικά ΜΜΕ, βρίσκεται επίσης αντιμέτωπος με τη δικαιοσύνη, με την αιτιολογία των «πειθαρχικών παραβάσεων», που συνήθως σημαίνει ότι κατηγορείται για διαφθορά.\nΣτόχευε την κορυφή, κατέληξε στο εδώλιο\nΗ επόμενη δίκη, που αναμένεται με μεγάλο ενδιαφέρον, είναι του Μπο Σιλάι, του αντιπάλου του Σι Ζινπίνγκ για την προεδρία, που αναγκάστηκε να παραιτηθεί από την κούρσα επειδή κατηγορήθηκε για διαφθορά και για συμμετοχή σε φόνο μαζί με τη σύζυγό του. Ο Μπο Σιλάι ήταν εξαιρετικά φιλόδοξος, σε σημείο που έφτασε να υποκλέπτει συνομιλίες ακόμη και του τότε προέδρου Χου Ζιντάο, γεγονός που συνετέλεσε στο να καθαιρεθεί από το αξίωμά του.\nΤο τελειωτικό χτύπημα, όμως, του το είχε δώσει ο αρχηγός της αστυνομίας της Τσονγκτσίνγκ, Γουάνγκ Λιτζούν, ο οποίος κατέφυγε στο αμερικανικό προξενείο κουβαλώντας κασέτες με ενοχοποιητικό υλικό για το πρώην αφεντικό του για τη δολοφονία Βρετανού επιχειρηματία. Ηταν ο Νιλ Χέιγουντ, που είχε βρεθεί νεκρός πέρυσι και που ήταν στενός επαγγελματικός φίλος του Μπο, καθώς και εραστής της γυναίκας του Σιλάι, Γκου Καϊλάι.\nΟ αστυνομικός φοβήθηκε ότι θα γίνει ο αποδιοπομπαίος τράγος και κατέφυγε στους Αμερικανούς, «καρφώνοντας» τον Μπο Σιλάι, ο οποίος πλέον αντιμετωπίζει κατηγορίες για κατάχρηση εξουσίας αλλά και για «ανάρμοστες σχέσεις» με γυναίκες. Ανακαλύφθηκε ακόμη ότι μέσω ενός δικτύου εταιρειών η οικογένεια Μπο έχει βγάλει εκτός χώρας τουλάχιστον 160 εκατ. δολάρια. Ακόμη ότι ο γιος, Μπο Γκουγκουά, που σπουδάζει στο Χάρβαρντ, διάγει έναν πολυτελή βίο χωρίς να μπορεί να δικαιολογήσει επαρκώς τη χρηματοδότηση των πανάκριβων σπουδών του. Μάλιστα οδηγεί μια Ferrari, την οποία χρησιμοποίησε σε ραντεβού του, με την κόρη του τότε Αμερικανού πρέσβη, Τζον Χάντσμαν.\nΒίντεο: Τελετή απονομής διπλωμάτων για το Μηχανικό τμήμα του Πολυτεχνείου Κρήτης ΧΑΝΙΑ\nΤροχαίο ατύχημα με εγκλωβισμό οδηγού στην Λεωφόρο Καραμανλή ΧΑΝΙΑ


Προϊόντα για δραστικότητα στους άνδρες λίστα - Xtrazex\nΠροϊόντα για δραστικότητα στους άνδρες λίστα\nΜε τη μείωση της στύσης και της λίμπιντο είναι σημαντικό να αναθεωρήσει τη διατροφή σας. Θα πρέπει να αποτελέσει το μενού έτσι ώστε να μπορεί να του ήταν χρήσιμα προϊόντα για την ισχύ. Πολλές ποικιλίες ψάρια, φρούτα, λαχανικά, μέλι και αποξηραμένα φρούτα θετικά επηρεάζουν την ανδρική επιθυμία και τις δυνατότητες.\nΠροϊόντα, αυξάνουν τη δραστικότητα – ποια είναι τα πιο χρήσιμα: TOP-20\nΥπάρχουν μια σειρά από τρόφιμα, συμβάλλουν στην βελτίωση της λειτουργίας των αγγείων και της καρδιάς, καθώς και οδηγούν στη φυσιολογική κυκλοφορία του αίματος στα γεννητικά όργανα.\nΕπιλέγοντας τα προϊόντα, αυξάνουν τη δραστικότητα, αξίζει να εξετάσει και Mare. Για πολλούς, αυτό το ποτό δεν είναι πολύ εξοικειωμένοι με, ωστόσο, είναι σε μεγάλο βαθμό ανώτερο από το γάλα άλλων ζώων.\nΗ χρήση Mareа σας επιτρέπει να:\nΓια σεξουαλική ορμή απαντά κανονικό επίπεδο της τεστοστερόνης στο σώμα. Η μείωση οφείλεται σε διάφορους παράγοντες – ορμονικές διαταραχές, ασθένειες σχετίζονται με την ηλικία αλλαγές.\nΠροϊόντα που συμβάλλουν στην φυσιολογική ψυχική και συναισθηματική φόντο\nΓια ιατρικό επιπτώσεις στην ισχύ και τη διάθεση θα πρέπει να τρώνε 2-3 τετραγωνάκια την ημέρα, υπερπροσφορά προϊόντων επηρεάζει αρνητικά την υγεία. Είναι σημαντικό να επιλέξετε τη σοκολάτα, η οποία περιέχει τουλάχιστον 65% κακάο φασόλια. Από πληρωτικά επιτρέπεται μόνο ξηρούς καρπούς.\nΠλιγούρι βρώμης, το οποίο είναι χρήσιμο για την ισχύ λόγω της παρουσίας του ψευδαργύρου και της L-arginine, επίσης έχει ευεργετική επίδραση στην ψυχολογική κατάσταση. Ένα παρόμοιο αποτέλεσμα επιτυγχάνεται με την περιεκτικότητα σε λάσπη ουσίες, ευνοούν τη σύνθεση της ορμόνης της ευτυχίας.\nΕπιπλέον, σημαντικό ιδιότητες oatmeal – μείωση του επιπέδου του σακχάρου στο αίμα, το οποίο επηρεάζει αρνητικά την διάθεση. Χυλό από τον ηρακλή πρέπει να τρώτε το πρωί, ρίχνει βραστό νερό λίγες χούφτες δημητριακά. Για να βελτιώσετε τη γεύση των δεικτών μπορείτε να προσθέσετε στο πιάτο φρέσκα ή αποξηραμένα φρούτα, το μέλι, το φυσικό γιαούρτι.\nΦυσική εναλλακτική λύση drug administration βοηθά σε σύντομο χρονικό διάστημα να επιτευχθεί βιώσιμη στύση χωρίς πρόσθετη επιβάρυνση για τον οργανισμό. Το μόνο μείον την κατανάλωση καμήλα του στομάχου, δυσκολία με την αγορά.\nΟ πρώτος χρήση αυτού του προϊόντος ανοίξει ανατολίτικα νομαδικές εθνικότητες. Οι άντρες που συστηματικά τρώνε το συγκεκριμένο προϊόν, εκτεταμένη ζωή, έχουν βελτιώσει τη σεξουαλική και αναπαραγωγική λειτουργία. Χάρη στο στομάχι καμήλα νομάδες συχνά γίνονταν πατέρες μετά από 50 χρόνια.\nΓια την άμεση ισχύ για μισή ώρα πριν από τη σεξουαλική επαφή, πρέπει να φάτε ένα πολύ μικρό ποσό καπνιστά στομάχου – αρκετά καταπιεί ένα κομμάτι από το βάρος 3-5 g. Επίσης, μπορείτε να ετοιμάσετε το πνεύμα βάμμα, επηρεάζει την σεξουαλική βιωσιμότητά της, και πιείτε λίγο πριν από την εγγύτητα.\nΤο σέλινο είναι υπεύθυνο για την παραγωγή της τεστοστερόνης και ισχύει για στα προϊόντα την, τόνωση διέγερση. Πιάτα με πολλά αυτό το λαχανικό είναι σε μια ώρα θα εξασφαλίσουν έναν άντρα ισχυρή σεξουαλική επιθυμία. Η στύση αυξάνει, αυξάνει τη διάρκεια στενή επαφή, ο οργασμός είναι γεμάτη με νέα χρώματα.\nΕπιπλέον η χρήση του σέλινου – θετική επίδραση στη γονιμότητα. Το λαχανικό που ισχύει για το προϊόν, αυξάνοντας την ποσότητα και την ποιότητα σπερματικό υγρό. Η τακτική χρήση του στα τρόφιμα βελτιώνει την δραστηριότητα και ανθεκτικότητα σπερματοζωαρίων, που ευνοεί τη γονιμότητα.\nΣωστά ισορροπημένη διατροφή βοηθά τους άνδρες να αποθηκεύσετε το υψηλό επίπεδο δραστικότητας μέχρι και μεγάλος στην ηλικία, και επίσης να καταπολεμήσει τα πρώτα σημάδια της διαταραχής της σεξουαλικής λειτουργίας. Σε σοβαρή ανικανότητα, χωρίς φαρμακευτική αγωγή δεν μπορεί να κάνει, αλλά φυσικά προϊόντα και σε αυτή την περίπτωση είναι χρήσιμο – χάρη σε αυτούς η διαδικασία της θεραπείας επιταχύνεται.


Νέα εφαρμογή για κινητά για ενημέρωση καιρού και κινδύνου πυρκαγιάς - Newsbeast\nΝέα εφαρμογή για κινητά για ενημέρωση καιρού και κινδύνου πυρκαγιάς\nΗ «CivilAttica» μπορεί να χρησιμοποιηθεί δωρεάν\nΣτην ανάπτυξη εφαρμογής σε κινητά τηλέφωνα για έγκυρη και έγκαιρη ενημέρωση των καιρικών συνθηκών από την Εθνική Μετεωρολογική Υπηρεσία (ΕΜΥ) αλλά και την κατηγορία κινδύνου εκδήλωσης πυρκαγιάς που εκδίδει η Γενική Γραμματεία Πολιτικής Προστασίας, προχώρησε η Περιφέρεια Αττικής.\nΗ εφαρμογή, η οποία αναπτύχθηκε από υπάλληλο της Αυτοτελούς Διεύθυνσης Πολιτικής Προστασίας, έχει ήδη αναρτηθεί στο Google Play Store στον σύνδεσμο https://play.google.com/store/ apps/details?id=com.dpap. pattweatherapp υπό την επωνυμία «CivilAttica», ώστε να μπορεί να χρησιμοποιηθεί δωρεάν από όποιον πολίτη επιθυμεί, «κατεβάζοντάς» την σε κινητές συσκευές με λειτουργικό σύστημα Android.\nΜάλιστα, οι ενημερώσεις για τις αναμενόμενες καιρικές συνθήκες και ο ημερήσιος χάρτης πρόβλεψης κινδύνου πυρκαγιάς που αναρτάται αφορούν όλη την επικράτεια της χώρας. Ο αντιπεριφερειάρχης για θέματα Πολιτικής Προστασίας έχει ήδη ενημερώσει σχετικά το υπουργείο Προστασίας του Πολίτη – Γενική Γραμματεία Πολιτικής Προστασίας, καθώς και τη Εθνική Μετεωρολογική Υπηρεσία, σύμφωνα με το ΑΜΠΕ.\nΕιδικότερα, η εφαρμογή, εφόσον υπάρχει πρόσβαση στο διαδίκτυο, αναπαράγει αυτούσια αφενός το κείμενο των καθημερινών τακτικών προγνώσεων (δύο ημερών της ΕΜΥ) και των έκτακτων όταν υπάρχουν αφετέρου τον ημερήσιο χάρτη πρόβλεψης κινδύνου πυρκαγιάς. Επιπλέον, η εφαρμογή μέσω της ιστοσελίδας της Περιφέρειας Αττικής παρέχει στον χρήστη ενημερωτικό υλικό και ανακοινώσεις με οδηγίες αυτοπροστασίας από έντονα καιρικά φαινόμενα, φυσικές και τεχνολογικές καταστροφές, καθώς και τηλεφωνικούς αριθμούς έκτακτης ανάγκης.


ΣΚΟΥΠΙΔΙΑ - Fanpage\nΈνα ζευγάρι οικολόγων, ο Daniel Janzen και η Winnie Hallwachs, είχαν μια ιδέα για μια εταιρία χυμών στην Κόστα Ρίκα – δεν ήξεραν ότι αυτό θα οδηγούσε στην ανακάλυψη του αιώνα. Το 1997, το ζευγάρι προσέγγισε την εταιρία με μια πρόταση. Αν δώριζαν ένα κομμάτι μιας άθικτης δασικής περιοχής στο Area de Conservacion Guanacaste, θα μπορούσαν να…\nΕίδαν στον δρόμο έναν Ταύρο με Κοιλιά Πρησμένη σαν Μπαλόνι.…\nΜια οργάνωση διάσωσης ζώων στην Ινδία ανακάλυψε αυτόν τον ταύρο να τριγυρνά στους δρόμους και ενώ αυτό είναι φυσιολογικό εκεί, το ζώο δεν φαινόταν καλά. Η…\nΟ μέσος Αμερικανός παράγει περίπου 2 κιλά σκουπίδια την ημέρα. Την εβδομάδα είναι περίπου 13.6 κιλά! Η Auri αποφάσισε να δοκιμάσει πως θα ήταν να ζήσει με μηδενικά απορρίμματα για 30 μέρες και να έμαθα πολλά στη πορεία. Η καταστροφή και μόλυνση του περιβάλλοντος από την ανθρώπινη παρέμβαση είναι τεράστια και πρέπει να γίνουν άμεσα αλλαγές για…\nΔεν σας αρέσει να βγάζετε έξω τα Σκουπίδια; Δοκιμάστε AYTA…\nΗ χειρότερη αγγαρεία είναι να πετάει κανείς τα σκουπίδια. Μυρίζουν και είναι αηδιαστικά – σε κανέναν δε αρέσει αυτή η δουλειά. Αν κι εσείς το μισείτε, αλλά…\n«Όχι σκουπίδια, όχι πλαστικά σε θάλασσες και ακτές». Ξέρετε…\n«Όχι σκουπίδια, όχι πλαστικά σε θάλασσες και ακτές» Μια φράση που ακούμε από τα παιδικά μας χρόνια και πρέπει πάντα να εφαρμόζουμε για να διατηρούμε τις…\nΌχι σκουπίδια, πλαστικά και γόπες στις παραλίες και μέσα στην θάλασσα. Το καλοκαίρι που είμαστε όλοι ξένοιαστοι και όσοι τυχεροί από εμάς πάμε στην παραλία απολαμβάνουμε το μπάνιο μας με χαρά. Τι γίνεται όμως όταν στην άφιξη μας ή στην επιστροφή μας συναντήσουμε στην παραλία σκουπίδια από κάποιον προηγούμενο που ήταν εκεί; Η φωτογραφία…\nΗ γυναίκα που δεν έκανε κανένα σκουπίδι για 2 χρόνια! Μια…\nΣτη Νέα Υόρκη, μια νέα γυναίκα 23 ετών κατόρθωσε να ζει επί δύο χρόνια χωρίς να δημιουργήσει ούτε ένα σκουπίδι. Η Λόρεν Σίγνκερ είναι μια νεαρή γυναίκα όπως…


March | 2017 | Γιάννης Μακριδάκης | Page 2\nΠιο ταπεινό και πιο γήινο. Με ένα μεγαλύτερο άνοιγμα στον ίδιο τον άνθρωπο, στα πάθη του, στις αδυναμίες του, στις ατέλειες του. Συγχωρητικό και με κατανόηση, με ξεθυμασμένο θυμό.\nΒαθιά ψυχογραφικό, αυτοαναλυτικό αλλά με μεγαλύτερο βάθος και αν θες ίσως και με μια αισιοδοξία εν τέλει για τα πράγματα.\nΑυτή είναι η γεύση που μ αφησε.\nΤεχνικά: δεμένες ιστορίες, με άκρες πολλές σαν ξέφτια από νευρώνες που δημιουργούν νέες συνάψεις ή αναδομούν τις παλιές. Μπρος-πίσω χωρίς δυσκολία να το παρακολουθήσεις, μου θύμισε κάποιες φορές την αριστοτεχνία του λατρευτού μου Καραγάτση.\nΩριμάζει η γραφή, πατάς καλύτερα στην ιστορία, μπαίνεις και βγαίνεις από αυτή χωρίς να σε ρουφάει και να ταυτίζεσαι. Φαίνεται να παίρνεις ανάσα, να στέκεσαι στα γεγονότα και στους ανθρώπους με βλέμμα τρυφερό.\nΌλα για καλό: Αναγνωστική απόκριση Μάρκου Ι.\nΔιάβασα το καινούριο σου βιβλίο. Το διάβασα με δυο ανάσες. Έπρεπε να κάνω κι ένα διάλειμμα για κατούρημα, παίρνοντας βέβαια τα ρίσκα μου, καθώς διάβασα μονοκοπανιάς 235 σελίδες. Το κείμενο ρέει αβίαστα σε μια προσιτή, καθημερινή γλώσσα με σύντομες περιόδους. Οι φυσικές εναλλαγές τριτοπρόσωπης αφήγησης και διαλόγων κρατούν αμείωτο το ενδιαφέρον του αναγνώστη για τη συνέχεια. Σχεδόν βλέπεις τους ήρωες να κινούνται δίπλα σου, οι σκηνές γίνονται ολοζώντανες εικόνες, διακρίνεις ως και τα σκαθάρια της αγωνίας που διατρέχουν σε μια σκηνή τη ραχοκοκαλιά του αφηγητή.\nΗ χρονιά είναι το 2015 αλλά στην ουσία η ιστορία εκτυλίσσεται ανάμεσα στο παρόν και στις ενσωματωμένες παρελθοντικές χρονικές αναδρομές που το διαμορφώνουν. Το περιβάλλον είναι σύγχρονο αλλά οι ήρωες μοιάζουν άχρονοι, καθώς ακροβατούν ανάμεσα στο γελοίο και το τραγικό. Ένας άνθρωπος που δε μπορεί να ξεφύγει α π’ τις ενοχές του, περιθωριοποιείται και πεθαίνει μόνος. Μια γυναίκα που βρίσκει τις ρίζες της μα χάνει τον αναπάντεχο έρωτα, που προέκυψε στο ταξίδι της αναζήτησης. Ένας αφηγητής σε μια αδύναμη περίοδο πένθους και υπαρξιακής κρίσης, που έχει μανία με τις κυριολεξίες και φοβάται τη μεταφορά του έρωτα, που θα τον έβγαζε απ’ το συναισθηματικό του τέλμα. Οι ξένοι, που φτάνουν κυνηγημένοι απ’ τον πόλεμο και την ανέχεια και οι αντιδράσεις των ντόπιων, που κυμαίνονται απ’ την ξενοφοβία, την εχθρικότητα και το πλιάτσικο ως την αλληλεγγύη. Την τελευταία εκπροσωπεί μια ομάδα ξεχωριστών ανθρώπων, που κινούνται με γνώμονα την ανθρωπιά. Ανάμεσά τους ο χορός των σοφών γηραιότερων που αποκαθιστούν στο τέλος την ηθική τάξη.\nΟ κόσμος του βιβλίου είναι ένας κόσμος γεμάτος μυστικά. Τα οποία ξετυλίγονται σιγά σιγά με φόντο το σπιτάλι (η λέξη μοιάζει με νοσοκομείο και σπίτι μαζί) , ένα σκηνικό γεμάτο κι αυτό μυστήριο και κρυφές ιστορίες βασανισμένων ανθρώπων από μια άλλη εποχή. Η επαναλειτουργία του ζωντανεύει αυτές τις παλιές ιστορίες, που μπερδεύονται με τις νέες σ’ ένα χορό διαδοχικών συμπτώσεων, όπου η ιστορία επαναλαμβάνεται και είναι συναρπαστική. Ήταν για μένα γενικά μια ιστορία μεστή με πυκνές παράλληλες διηγήσεις και ανατροπές, που σε προκαλεί για μια δεύτερη λιγότερο ασθματική ανάγνωση… Κι ας σου βγάζει στο τέλος τη γλώσσα διαλύοντας σα σαπουνόφουσκες τις προσδοκίες ενός έρωτα που αφήνει ανεκπλήρωτο. Αυτά για το βιβλίο.\nΊσως να μου επέτρεπες κι ένα σχόλιο για το συγγραφέα. Αν επιχειρούσε να κάνει κανείς μια αναδρομή στη φύση των χαρακτήρων των βιβλίων σου, ίσως έβλεπε εδώ μια αλλαγή. Στον ανάμιση ντενεκέ ο ήρωας καταδιώκεται από το νόμο και απομονώνεται. Στο Λαγού μαλλί ο καπτά – Σίμος δέχεται την πίεση της οικονομικής κρίσης και αποχαιρετά αγέρωχα τη ζωή. Στο ήλιος με δόντια ο ήρωας δέχεται την πίεση της κοινωνίας και των οδυνηρών αναμνήσεων και δραπετεύει στην τρέλα. Στη δεξιά τσέπη του ράσου ο μοναχός αποτραβιέται από τα εγκόσμια και βρίσκει καταφύγιο στην τρυφερή συντροφιά των ζώων. Ο Στέφανος του αντί Στεφάνου στωικά ανεπηρέαστος, φαίνεται να ξεχωρίζει απ’ τους προηγούμενους, περικυκλώνεται ωστόσο, από έναν επίσης πιεστικό περίγυρο. Στην πρώτη φλέβα οι αντισυμβατικοί ήρωες μένουν αμετανόητοι αλλά με τίμημα τη μοναξιά για αυτή τους την αντισυμβατικότητά . Στο όλα για καλό η αποδέσμευση από τις εξωτερικές νόρμες εξελίσσεται. Ο Μιχάλης, ο «λοξός» ήρωας, που πιέζεται από τις τύψεις του και στα πλαίσια της αυτοτιμωρίας του περιθωριοποιείται, πεθαίνει στην πρώτη κιόλας σκηνή. Με το θάνατό του σα να σπάει ο κύκλος των καταπιεσμένων από το εξωτερικό περιβάλλον, σχεδόν απόκληρων ηρώων. Ο εξωτερικός κλοιός σα να χαλαρώνει εδώ. Οι υπόλοιποι τωρινοί σου ήρωες αποτελούν μια δυναμική συλλογικότητα. Μια ομάδα ιδιαίτερων ανθρώπων που συνεργάζονται σα γροθιά για τα κοινά τους οράματα με ευαισθησία αλλά και με ωμό ως ξεκαρδιστικό πραγματισμό – κυνισμό μα όλα αυτά αρκεί να είναι για καλό. Κανείς τους δεν είναι διατεθειμένος να τηρήσει τα προσχήματα. Αλωνίζουν στο έργο δίχως επιρροή από περίγυρους και οργανώνουν οι ίδιοι το βασίλειό τους. Προστέθηκε έτσι δίπλα στο Στέφανο, τη Λόλα και τον Γιώργη μια αρμαθιά από καινούριους απενοχοποιημένους χαρακτήρες.\nΟι συμβάσεις του γύρω κόσμου δεν ασκούν καμιά πίεση στην παρέα γύρω απ’ το σπιτάλι. Τα κοράκια δεν ξεμυτίζουν. Οι παρείσακτοι δεν εμπλέκονται στην πλοκή και εμφανίζονται για λίγο μόνο για να συνηγορήσουν στις δράσεις των ηρώων. Η αγία τράπεζα γίνεται τράπεζα – κρυψώνα χρημάτων, οι θείες λειτουργίες παραλείπονται σχεδόν απ’ την ομήγυρη ως περιττές, διακωμωδούνται κιόλας υπογείως στην μακάβρια ξεκαρδιστική σκηνή μιας αλλιώτικης ταφής χωρίς κηδεία και με δανεικό φέρετρο. Οι εχθρικές, ξενοφοβικές παραινέσεις του γραφικού παπά( που είναι παράλληλα ενήμερος για διατροφικές τακτικές άθεων κομμουνιστικών καθεστώτων), δεν έχουν καμιά επίδραση στο ποίμνιό του. Μέχρι και ο γιατρός και ο αστυνόμος βοηθούν αδιαμαρτύρητα στο κουβάλημα τον αφηγητή, που μόλις καταβρόχθισε δίπλα τους ανενόχλητος και με αυτονόητη φυσικότητα το φαί του μακαρίτη.\nΤο μόνο που φαίνεται να πιέζει πια κάποιους απ’ τους καινούριους σου ήρωες είναι το παρελθόν. Το παρελθόν που βαραίνει το παρόν με αναμνήσεις και κρυμμένα μυστικά και στερεί απ’ τον αφηγητή το κουράγιο να ζήσει με ορμή, με την ίδια ορμή με την οποία νιώθει και σκέφτεται. Σα να ακολουθεί τη μοίρα του άλλου ήρωα, του Μιχάλη, που βασανίζεται επίσης από ένα παρελθόν που τον κρατά δέσμιο. Το ίδιο παρελθόν όμως δικαιώνει στο τέλος τη συναισθηματική παράλυση του Δημοσθένη, αφού αποδεικνύεται πως ήταν κι αυτή για καλό. Και μ’ αυτή τη δικαίωση επέρχεται έτσι σαν κάθαρση η γλυκόπικρη συμφιλίωση με αυτό το παρελθόν. Αυτή η γλυκόπικρη και κατά βάθος αισιόδοξη διάθεση, που γέρνει προς την πλευρά της ζωής παρά τη θέα του θανάτου, διαπνέει το ύφος ολόκληρου του μυθιστορήματος. Προβάλλει ήδη στον τίτλο με τα λόγια της κυρά- Καλής. Η τελευταία κλείνει άλλωστε και τον κύκλο της διήγησης με ένα όμορφο πικρό χαμόγελο.\nΚλήρωση για προσκλήσεις\nPosted on March 18, 2017 by gianmakr\nΗ ΕΛΣ διαθέτει από εδώ 4 διπλές προσκλήσεις, 2 για κάθε μέρα, για την παράσταση “Παραφράσεις ιερών κειμένων”, που θα λάβει χώρα στο ΚΠΙΣΝ στις 4 και 5 Απριλίου\nΔηλώστε συμμετοχή στο akridaki@gmail.com μέχρι την Κυριακή 26 Μαρτίου για να λάβετε μέρος στην κλήρωση. Παρακαλώ γράψτε ποια από τις δύο ημέρες προτιμάτε.\nΌλα για καλό: Αναγνωστική απόκριση Στέλλας Μ.\nΠρώτη μου φορά διαβάζω 234,5 σελίδες σε μια μέρα. Γιατρεύτηκα φαίνεται από διάσπαση δυσλεξία -ή ο,τι άλλο γράφεται σ εκείνες τις ταμπέλες που αρέσει σε κάποιους σπουδαγμένους να κολλάνε σε ψυχές αλλιώτικες από τις δικές τους- από την αγωνία μου να διαβάσω παρακάτω..\nΒοήθησαν βέβαια και οι τελείες ανά τακτά χρονικά διαστήματα.\nΓέλασα πολλές φορές. Δεν έκλαψα καθόλου παρόλο που τα χω πάνω πάνω τα δάκρυα. Δε μ άφηναν οι σκέψεις και οι συνειδητοποιήσεις η μία μετά την άλλη….\nΞενύχτησα, διαβάζοντας το βιβλίο σου. Χαλάλι, όμως το ξενύχτι. Έχω διαβάσει τα περισσότερα βιβλία σου, όλα μου άρεσαν αλλά νομίζω τούτο, που το διάβασα απνευστί και μονορούφι, ότι είναι το καλύτερο.\nΘα μπορούσα να γράφω σελίδες βιβλιοκριτικής και να μη βρίσκω αρνητικά. Από την αρχή ατμόσφαιρα μυστηρίου και μέχρι το τέλος ανατροπές, γλώσσα στρωτή νεοελληνική με μικρές δόσεις – λέξεις ντόπιες, γοητευτικές προσωπικότητες και εναλλαγή συναισθημάτων, γλύκα που δε σε μπουχτίζει, πίκρα που δε σε καταβαραθρώνει.\nΝα είσαι καλά και όσα κάνεις να είναι όλα για καλό.\nΌλα για καλό: Έλαβα…\nPosted on March 17, 2017 by gianmakr\nΜια φωτογραφία από φίλο αναγνώστη και συλλέκτη των βιβλίων μου:\nκι ένα σημείωμα για το “Όλα για καλό” από άλλον φίλο αναγνώστη:\n“Λοιπόν, έχουμε και λέμε. Άγνωστες λέξεις: εμασιά, λίγκια, γκρένια, καστανιά (όπου κουβαλούσε φαγητό), μπεγιέντισε, σπατσάραμε, λιλάδια, τεμπέκια, περάντι, μονογούργουρα, σκλήβωμα, αγκούσιες, δέντρο τσικουδιά, μισιριώτης, κούπαση, σιτζίμια (βροχή), πίζουλη (αρρώστια), τραφιάζω, σφαντό, μπουρούρισα να σκέφτομαι. Χτες το βράδυ τελείωσα την δεύτερη ανάγνωση. Πολύ έντονα συναισθήματα, πολλά δάκρυα”\nΕυκαιρία λοιπόν να ασχοληθώ λίγο δημοσίως με τις λέξεις αυτές, για να λυθούν τυχόν απορίες και άλλων. Τις παραθέτω λοιπόν μία – μία:\nΕμασιά (η): η αναβαθμίδα για καλλιέργεια της γης στο βουνό\nΛίγκια (τα): το σβέρκο η ωμοπλάτη\nγκρένια (τα): οι γερανοί των βαποριών πάνω από τα αμπάρια\nκαστανιά (η): το τάπερ\nμπεγιεντώ (τουρκ: μπεγιενμέκ): εκφράζω την ευαρέσκειά μου για κάτι. Χιουνκιάρ μπεγιεντί, το φαγητό που μπεγιέντισε ο Σουλτάνος, που άρεσε στον Σουλτάνο\nσπατσάρω: τελειώνω (ναυτική λέξη)\nΛιλάδια (τα): Τα βότσαλα της παραλίας\nΤεμπέκι (το): Το τσίγκινο συνήθως καπάκι που κατεβαίνει μπροστά από τις βιτρίνες και τις πόρτες των καταστημάτων και κλείνει την πρόσοψη για προστασία\nΠεράντι (το): ο σύρτης της πόρτας\nΜονογούργουρα: με μιαν ανάσα\nΣκλήβωμα (το): Η εργασία αρμολογήματος, το αρμολόγημα\nαγκούσιες (οι): η ανυπόμονη συμπεριφορά\nΤσικουδιά (η): Άγριο δέντρο της ίδιας οικογένειας με τον μαστιχοφόρο σχίνο και την φυστικιά.\nΜισιριώτης πετεινός (ο): Μικρόσωμη ράτσα πουλερικών, τα μισιριώτικα\nΚούπαση (η): έκφραση που δείχνει ότι πήρα μια απότομη πίκρα, μια κακιά είδηση και ένιωσα σαν να έπεσε ο ουρανός στο κεφάλι μου. Μου ήρθε κούπαση\nΣιτζίμια (τα): Σιτζίμ στα τουρκικά είναι το σχοινί και όταν βρέχει πολύ και φαίνεται η βροχή σαν κρέμονται σχοινιά από τον ουρανό, οι Τούρκοι λένε sicim gibi yagmur, δηλαδή ότι μοιάζει σαν σκοινιά η βροχή, εξελληνισμένο το λέμε στα νησιά ως ρίχνει σιτζίμια.\nπίζουλη (ο,η,το): Δύσκολο, στριφνό, απρόβλεπτο\nτραφιάζω: μπαίνω σε τράφο, λουφάζω σε μιαν άκρη, καμουφλάρομαι\nσφαντό (το): Φάντασμα\nΜπουρουρίζω: Βαριέμαι, κουράζομαι\nΕιδοποιήστε τον Σαραντάκο να επέμβει όπου έχω λάθος ή δεν είμαι σαφής!\nΣκεφτείτε ότι ήμουν και βέβαιος πως αυτό το βιβλίο το έχω γράψει σε σύγχρονη στρωτή νεοελληνική και δεν θα υπάρχει απορία καμία!\nPosted on March 16, 2017 by gianmakr\nΕκδόσεις Εστία 2017 – σελ. 235\nΤο Γιάννη τον έμαθα εδώ, στο χωριό , πολλά χρόνια πριν. Τον θυμάμαι ξεμαλλιασμένο και ατημέλητο να προσπαθεί να ξελογιάσει το συγχωρεμένο τον παπά Γιάννη με σούμες για να μάθει ιστορίες και «ανέκδοτα» του χωριού. Μέχρι τον ψάλτη του έκανε μια φορά για να τον καταφέρει. Έβγαζε το « Πελινναίο» τότε και έτρεχε πάνω κάτω τα χωριά μας, το διάβαζα και τον ζήλευα. Γίναμε φίλοι , ήπιαμε και μαζί κάτι σούμες, έκλαψα και μια δυο φορές στον ώμο του, βριστήκαμε, ξαναφιλιώσαμε και πάει λέγοντας… Κάποια στιγμή διάβασα και μια σπουδαία δουλειά του, αποδελτίωση εφημερίδων της Χίου. Πολλές σελίδες και πολύς κόπος. Από τότε ότι βιβλίο του έχει πέσει στα χέρια μου το διαβάζω. Είναι περίεργο να διαβάζεις δουλειές ανθρώπων που γνωρίζεις. Τους έχεις απομυθοποιήσει. Είναι ο Γιάννης που ξέρεις την καθημερινότητά του, τις παραξενιές του, τα όνειρά του, τους κόπους του, τις καλές και κακές στιγμές του. Και είναι και ο Γιάννης ο αναγνωρισμένος συγγραφέας, που πας σε μια παρουσίαση βιβλίου του και καμαρώνεις. Σε εσένα φαίνεται Γιάννης και στους άλλους αλλιώς και σε ζηλεύουν κιόλας. Αστεία πράματα.\nΧθες διάβασα το τελευταίο του βιβλίο « Όλα για καλό» από την Εστία.Μονορούφι. Διαφορετικό. Πηδάει σαν ακριδάκι στο χρόνο. Χθες, τώρα , χθες χωρίς να σε μπερδεύει. Ξεκάθαρα. Με πολλά πρόσωπα που στα συστήνει μέσα από τα λόγια τους και φτιάχνεις εύκολα τους χαρακτήρες ή νοιώθεις ότι τους αναγνωρίζεις, σε ένα τοπίο γνώριμο και απλά σκηνοθετημένο, με μια πλοκή μυθιστορηματική στα όρια του ρεαλισμού, μια ιστορία που μπλέκει ζωές και ανθρώπους άσχετους μεταξύ τους . Όμως είναι αλλιώτικο. Τα πάθη των ανθρώπων, ο πόλεμος, η προσφυγιά και ο ΕΡΩΤΑΣ. Ω ναι! Ο Μακριδάκης περιγράφει τον έρωτα και την απώλεια και τον πόνο και τον πόθο και την σωματική ανάγκη. Αδρά και ξεκάθαρα και ειλικρινά. Του έστειλα μήνυμα: « σχεδόν ερωτικός». Μου απάντησε : «ποιος;» . «Εσύ βρε Γιάννη! Επιτέλους! Περάσαμε την εφηβεία, ενηλικιώθηκες!»\nΙδρυτικό Μέλος και Μέλος του ΔΣ της Ελληνικής Φιλολογικής Εταιρείας Κλασικών Σπουδών


Πρεμιέρα για το «Εξοικονομώ κατ' Οίκον ΙΙ» - ΟΙΚΟΝΟΜΙΑ - XrimaOnline.gr\nΟΙΚΟΝΟΜΙΑ UPD 12:25 16/09/19, 12:22\nΜε την έγκριση της συμμετοχής στο «Εξοικονομώ κατ’ Οίκον II», τα νοικοκυριά μπορούν να προβούν σε ενεργειακή αναβάθμιση των κατοικιών τους, με το ποσοστό της επιδότησης να «αγγίζει» έως και το 70%.\nΤο «Εξοικονομώ κατ’ Οίκον ΙΙ» ωστόσο προβλέπει και τη χορήγηση άτοκου δανείου για όσους ενταχθούν στο πρόγραμμα.\nΑναλυτικά το πρόγραμμα υποβολής:\n-Επιλέξιμες είναι οι παρεμβάσεις που πραγματοποιούνται μετά την έκδοση της πρώτης ενεργειακής επιθεώρησης (ημερομηνία έναρξης επιλεξιμότητας).\n-Οι παρεμβάσεις υποβάλλονται βάσει των συστάσεων του ενεργειακού επιθεωρητή και αφορούν αποκλειστικά τις ακόλουθες κατηγορίες επιλέξιμων παρεμβάσεων:\n-Τοποθέτηση / αναβάθμιση θερμομόνωσης.\n-Αναβάθμιση συστήματος θέρμανσης / ψύξης.\n-Σύστημα ζεστού νερού χρήσης (ΖΧΣ) με χρήση Ανανεώσιμων Πηγών Ενέργειας (ΑΠΕ).\n-Ο επιλέξιμος προϋπολογισμός παρεμβάσεων ανά αίτηση ωφελουμένου δεν μπορεί να υπερβαίνει τα 250 ευρώ ανά τετραγωνικό μέτρο επιφάνειας κύριας χρήσης της κατοικίας, με μέγιστο κόστος παρεμβάσεων ανά κατοικία τα 25.000 ευρώ, συμπεριλαμβανομένου του ΦΠΑ.


Ένα όνειρο που χάθηκε με μιάς, της Μαρίας Σκαμπαρώνη - iporta.gr\nΜία συνηθισμένα ημέρα όπως οι άλλες, μία συνηθισμένη νύχτα όπως όλες οι άλλες. Τίποτα καινούργιο, τίποτα που να αλλάζει τη μονοτονία. Ξαφνικά, η πόρτα χτυπάει. Τρέχει να την ανοίξει με μία ανάσα κομμένη και βιαστική, με μία καρδιά που χτυπούσε σα τρελή.\nΉταν εκείνη. Ναι, εκείνη! Τα ξανθά της μαλλιά, το άσπρο της πρόσωπο και δόντια, το σώμα της που απέρρεε τόση δύναμη και ομορφιά. Με ένα χαμόγελο και ένα πρόσωπο που πλημμύριζε από αγάπη και στοργή.\n-Δε γίνεται, δε μπορεί να είναι αλήθεια! Επιτέλους ήρθες, τόσους μήνες σε περίμενα! Αγάπη μου, επιτέλους είσαι δίπλα μου!\n-Αλήθεια, πίστεψες ότι θα με ζητούσες να έρθω κοντά σου και θα αρνιόμουν; Πίστεψες ποτέ πως δε θα εμφανιζόμουν και θα σε άφηνα έρημο να με αναζητάς;\n-Όχι ποτέ δεν πίστεψα κάτι τέτοιο. Αγάπη είναι να μη σταματάς να πιστεύεις, ακόμα και αν οι ενδείξεις σου δείχνουν επιφανειακά το αντίθετο.\nΤην αγκάλιασε τόσο δυνατά, με μία αγκαλιά που δε θα επέτρεπε πια σε τίποτα να την κρατήσει μακριά του.\nΤα χείλη του ακούμπησαν τα μάγουλά της, αυτά που ήταν κοκκινισμένα από τη ντροπή. Ήταν πια ευτυχισμένος, ήταν δίπλα του ο άγγελός του, η αγάπη του.\nΏσπου, τα μάτια άνοιξα. Άνοιξαν και προσπάθησαν να διακρίνουν το πού βρίσκονται. Βρισκόταν στο ίδιο το δωμάτιό του, κάτω από τα σκεπάσματα και μόνος.\nΌνειρο ήταν, η λαχτάρα του που μόνο εκεί μπορούσε να είναι αλήθεια. Τουλάχιστον εκεί μπορούσε να τη βλέπει, μόνο εκεί.. σαν ένα όνειρο που χάνεται μεμιάς…\nTags iΠόρτα Η Πόρτα ηΠόρτα μαρια σκαμπαρδωνη όνειρα


ΤΡΙΤΗ ΔΟΣΗ – Candia Doc\nCandia Doc > ΤΡΙΤΗ ΔΟΣΗ\nΕτικέτα: ΤΡΙΤΗ ΔΟΣΗ\nΤην παγκόσμια πρωτοτυπία έχει η χώρα μας καθώς ο πρωθυπουργός εισηγείται και οι επιστήμονες απλώς επικυρώνουν αποφάσεις. Έτσι, μετά την εισήγηση του Κυριάκου Μητσοτάκη να γίνει νωρίτερα η τρίτη δόση του εμβολίου κατά του κορωνοϊού, ανακοινώθηκε ότι θα γίνει στους 3 μήνες από τη δεύτερη δόση, κόντρα στις οδηγίες του Ευρωπαϊκού και του Αμερικανικού Οργανισμού Φαρμάκων (EMA και FDA), του…\nΕΛΛΑΔΑ, ΕΠΙΛΕΓΜΕΝΑ, ΠΟΛΙΤΙΚΗΕΜΒΟΛΙΟ, ΤΡΙΤΗ ΔΟΣΗLeave a comment\nΑνοίγει σήμερα, 30 Σεπτεμβρίου, η πλατφόρμα των ραντεβού για τη χορήγηση τρίτης δόσης εμβολίου κατά της Covid-19, στους πολίτες άνω των 60 ετών και τους υγειονομικούς. Το σκεπτικό της γνωμοδότησης για τον εμβολιασμό των παραπάνω κατηγοριών στηρίζεται στη βαθμιαία μείωση των προστατευτικών αντισωμάτων έναντι του κορονοϊού, που παρατηρείται μετά τους 6 μήνες και για τους υγειονομικούς στην έκθεσή τους στον ιό. Με…\nΕΛΛΑΔΑΕΜΒΟΛΙΟ, ΤΡΙΤΗ ΔΟΣΗLeave a comment\nΑντίστροφα μετρά ο χρόνος για τις ανακοινώσεις της Εθνικής Επιτροπής Εμβολιασμού σχετικά με τις επόμενες πληθυσμιακές ομάδες που θα έχουν τη δυνατότητα να κάνουν την τρίτη (αναμνηστική) δόση του εμβολίου κατά της νόσου Covid-19. Υπενθυμίζεται ότι η Επιτροπή έχει γνωμοδοτήσει θετικά για τη χορήγησή της σε ανασοκατασταλμένα άτομα, σε μονάδες φροντίδας ηλικιωμένων και σε άτομα ηλικίας άνω των 60 ετών. Η πλατφόρμα των ραντεβού για άτομα ανοσοκατασταλμένα που…\nΑνατροπές στον σχεδιασμό των κρατών της Ε.Ε. για την πανδημία ενδέχεται να βάλει η έκθεση του Ευρωπαϊκού Κέντρου Πρόληψης και Ελέγχου Νοσημάτων, στην οποία υπογραμμίζεται ότι δεν υπάρχει επείγουσα ανάγκη για χορήγηση ενισχυτικών δόσεων εμβολίων σε πλήρως εμβολιασμένα άτομα του γενικού πληθυσμού. Το ECDC, στην τεχνική έκθεση, προσθέτει πως θα πρέπει να ληφθούν υπόψη επιπλέον δόσεις για άτομα με έντονα…\nΥΓΕΙΑΕΜΒΟΛΙΑ, ΤΡΙΤΗ ΔΟΣΗLeave a comment


Νοκ άουτ ο Νέντοβιτς για Παναθηναϊκό - Μάλαγα - SPORT 24\nΝοκ άουτ ο Νέντοβιτς για Παναθηναϊκό\nΕπιμέλεια: Αλέξανδρος Τρίγκας Δημοσίευση: 01 Μαρ. 2016 16:47\nΠρόβλημα της τελευταίας στιγμής προέκυψε για την Ουνικάχα Μάλαγα, η οποία δεν θα έχει στη σύνθεσή της τον Νέμανια Νέντοβιτς στο εντός έδρας παιχνίδι με τον Παναθηναϊκό (3/3, 21:45).\nΌλα στραβά κι ανάποδα πάνε τον τελευταίο μήνα στην Ουνικάχα Μάλαγα. Η ισπανική ομάδα γνωρίζει τη μία ήττα μετά την άλλη, την ώρα που χάνει διαρκώς παίκτες με προβλήματα τραυματισμών. Ο τελευταίος που "λαβώθηκε" ήταν ο Νέμανια Νέντοβιτς, ο οποίος αποχώρησε από το παιχνίδι με τη Μούρθια (ήττα με 90-79), γεγονός που δημιούργησε πολλά ερωτηματικά εν όψει της εντός έδρας αναμέτρησης με τον Παναθηναϊκό (3/3, 21:45).\nΟ Σέρβος πλεϊμέικερ υποβλήθηκε σε εξετάσεις που δεν έδειξαν κάτι ανησυχητικό, πλην όμως ο παίκτης δεν είναι σε θέση να μπει ακόμη στο παρκέ. Απουσίαζε μάλιστα από τη σημερινή (1/3) προπόνηση της ομάδας του Τζουάν Πλάθα, όπερ και σημαίνει πως δεν θα την ενισχύσει σε δύο ημέρες κόντρα στο "τριφύλλι". Πρόκειται για μεγάλο "πλήγμα" για την Ουνικάχα Μάλαγα, η οποία έχει ήδη χάσει μέσα στη σεζόν τους Στέφαν Μάρκοβιτς και Τζαμάρ Σμιθ, με σοβαρούς τραυματισμούς.


Πατέρας Έφης Ηροδότου: «Πολιτικά τα κίνητρα πίσω από την δίωξη» - VIDEO - Napa News\nΠατέρας Έφης Ηροδότου: «Πολιτικά τα κίνητρα πίσω από την δίωξη» - VIDEO\nΒλέπουν πολίτικα κίνητρα πίσω από την δίωξη τους οι γονείς της Έφη Ηροδότου. Αυτό φέρεται να ισχυρίστηκε ο πατέρας της Έφης Ηροδότου στους αστυνομικούς μετά την σύλληψη του στα Γραφεία Ασφάλειας Αττικής.\nΤις πληροφορίες που αφορούν τα όσα ισχυρίστηκαν οι γονείς της Ηροδότου αναφέρει σε εκτενές ρεπορτάζ του ο δημοσιογράφος του Star, Γιώργος Σόμπολος. Συγκεκριμένα, σε απευθείας σύνδεση που είχε με την εκπομπή «Αλήθειες με την Ζήνα» ο δημοσιογράφος επεσήμανε πως οι πληροφορίες του αναφέρουν ότι πατέρας της Έφης Ηροδότου είπε στους Αστυνομικούς πως είναι πολιτικά τα κίνητρα της δίωξης τους.\nΝα σημειώσουμε πως στο ρεπορτάζ επισημαίνεται πως οι γονείς της Έφης Ηροδότου διέμεναν σε συγγενικό τους πρόσωπο στα βόρεια προάστια, ενώ η Έφη φιλοξενείτο σε φίλη της σε άλλη περιοχή των βορείων προαστίων.\nΑναφέρουμε πως οι Κυπριακές Αρχές αναμένουν την απάντηση του Προέδρου του Εφετείου για τις διαδικασίες που θα ακολουθήσουν για να επαναπατριστούν στην Κύπρο εντός 10 ημερών.\nΔείτε το ρεπορτάζ στο 01:18:00:


Στεφάνου:Όλοι κρατούν μικρό καλάθι για τις σημερινές επαφές Λουτ | palo.com.cy\nΜιλώντας επίσης στο τρίτο, ο εκπρόσωπος του κόμματος Στέφανος Στεφάνου εξέφρασε την προσδοκία να φέρουν αποτελέσματα τόσο οι επαφές Λούτ, όσο και η τριμερής στο Βερολίνο, ώστε να βρεθούμε εγγύτερα σε επανέναρξη διαπραγματεύσεων.\nΗδη, ανέφερε ο κύριος Στεφάνου, τα Ηνωμένα Εθνη έστειλαν το μήνυμα ότι ο χρόνος εξαντλείται, με το Συμβούλιο Ασφαλείας να έχει αλλάξει την αναφορά για το στάτους κβό, από απαράδεκτο σε μή-βιώσιμο.\nΓια την απόφαση της Ευρωπαικής Τράπεζας Επενδύσεων, ο εκπρόσωπος τύπου του ΑΚΕΛ έκανε λόγο για εγκληματική καθυστέρηση και ανικανότητα της κυβέρνησης σε σχέση με την έλευση του φυσικού αερίου για ηλεκτροπαραγωγή.\nΑυτό, πρόσθεσε, δίνει το μήνυμα ότι αν αποτύχει και η παρούσα προσπάθεια, θα αναζητηθεί κάτι διαφορετικό.\npalo.com.cy palo.com.cy 16/11/19 10:23\nΜιλώντας επίσης στο τρίτο, ο εκπρόσωπος του κόμματος Στέφανος Στεφάνου εξέφρασε την προσδοκία να φέρουν αποτελέσματα τόσο οι επαφές Λούτ, όσο και η τριμερής στο Βερολίνο, ώστε να βρεθούμε εγγύτερα σε επανέναρξη διαπραγματεύσεων. Ηδη, ανέφερε ο κύριος Στεφάνου, τα Ηνωμένα...\nΕπαφές Κύπρου και Ελλάδας για τις κινήσεις του Υavuz\nΚατασκοπευτικό βαν: Σε καραντίνα ο Ισραηλινός\nΕπαφές Σπέχαρ με Αναστασιάδη - Ακκιντζί\nΕΠΑΦΕΣ ΤΟΥ ΔΗΜΑΡΧΟΥ ΣΚΟΠΕΛΟΥ κ. ΣΤΑΜΑΤΗ ΠΕΡΙΣΣΗ ΣΤΗΝ ΑΘΗΝΑ\nΚυπριακό: Στο Βερολίνο στραμμένα τα βλέμματα


Ιουνίου | 2009 | Koukou\nPosted on 24 Ιουνίου, 2009 by JChrist\nΝέο «αντάρτικο πόλης» κάνει, λέει, η «Σέχτα Επαναστατών».\n«Όποιος δεν έρθει μαζί μας στον αγώνα, στο αντάρτικο, στην Επανάσταση, είναι εναντίον μας» λένε – λέει – οι επαναστάτες της «Σέχτας Επαναστατών».\nΒρε δεν πάτε να γαμηθείτε, μπάσταρδοι γουρούνια δολοφόνοι, που αυτοονομαστήκατε και «Επαναστάτες»; Δε βάζετε καλύτερα για όνομα «Σέχτα Πληρωμένων από το Σύστημα Προβοκατόρων Δολοφόνων, που Συντελούν τα Μέγιστα στην Περαιτέρω Καταστολή και Τρομοκρατία του γνήσιου Λαϊκού Κινήματος»;\nΚακομαθημένα αγάμητα μικροαστάκια, σας ρίξανε κάτι ψίχουλα οι αστοί και γίνατε επαναστάτες…\nFiled under: Όλα | Tagged: προβοκάτσια,προβοκάτορες,πόλης,σέχτα,αντάρτικο,δολοφόνοι,επαναστατών,μπάσταρδοι,μαλάκες |\t1 Comment »\nΟ βασιλιάς Ληρ, ο Άμλετ και το φάντασμα του Ιουλίου Καίσαρα στη θεατρική σκηνή του ΣΥΡΙΖΑ\nPosted on 21 Ιουνίου, 2009 by redghost1\nΣτις κυριακάτικες εφημερίδες της 21ης Ιουνίου πρωταγωνιστές είναι οι γνωστοί χαρακτήρες του Γουίλιαμ Σαίξπηρ, μόνο που βασιλιάς είναι ο Αλέκος, Άμλετ ο Αλέξης και φάντασμα ο Νίκος Κωνσταντόπουλος, ο οποίος θυμήθηκε να «σπάσει τη σιωπή του» στο Βήμα της Κυριακής. Τη θέση της Δανιμαρκίας έχει πάρει το βασίλειο του ΣΥΡΙΖΑ, όπου όλοι συμφωνούν ότι υπάρχει «κάτι σάπιο». Ο καθένας τους πιστεύει ότι σάπιοι είναι όλοι οι άλλοι εκτός από αυτόν!\nΟ Νίκος Κωνσταντόπουλος σε παρέμβαση με τίτλο «Η αποτυχία της Αριστεράς» λέει: «… ο Συν είχε συγκριτικό πλεονέκτημα έναντι του ΠΑΣΟΚ και μπορούσε να το αναδείξει. Το δίδυμο, όμως της κυρίαρχης γραμμής και ηγεσίας στον ΣΥΡΙΖΑ έκανε ότι μπορούσε να το σπαταλήσει». Με απλά λόγια: δεν παζαρέψαμε τις υπουργικές καρέκλες με το ΠΑΣΟΚ, τότε που ήμασταν ψηλά στις δημοσκοπήσεις, και τώρα θα πάρουμε λιγότερες όταν συγκυβερνήσουμε!\nΟ βασιλιάς Αλέκος φέρεται πως διέκοψε τις σχέσεις του με τον πρίγκιπα Αλέξη μετά τα γεγονότα του Δεκέμβρη και «την κουκούλα που φόρεσε στο ΣΥΡΙΖΑ» (τώρα το θυμήθηκε)! Μετά την Ανανεωτική τάση του Συν, ένας- ένας οι επικεφαλείς του Αριστερού Ρεύματος αποποιούνται το Δεκέμβρη (με λογική «σας τα ‘λεγα εγώ») και προσπαθούν να φορτώσουν την ευθύνη των καιροσκοπισμών στον Αλέξη.\nΤέλος ο Αλέξης προσπαθεί να επιβιώσει πολιτικά, τάζοντας αλλού τη θέση του γραμματέα του Συν και αλλού τη θέση της Κ.Ο. του ΣΥΡΙΖΑ. Βλέποντας τον Αλέξη αξιολύπητο, ξύπνησε η απληστία στους συμμάχους και ο Ρούντι ζητάει να μην είναι ο πρόεδρος του Συν αναγκαστικά και πρόεδρος του ΣΥΡΙΖΑ (τι να έχει άραγε στο μυαλό του)!\nΓια το ΚΚΕ γίνεται λόγος μόνο από τους αντιπάλους του. Στην Ελευθεροτυπία υπάρχει άρθρο του Τάσου Παππά με τον ενθουσιώδη τίτλο: «Γράφει πρόγραμμα 100 ημερών» και αναφέρεται στις τακτικές του ΠΑΣΟΚ:\n«Το ΚΚΕ, από την άλλη, δεν συνιστά απειλή για το ΠΑΣΟΚ, όπως πιστεύουν στην Ιπποκράτους, επειδή έχει οριακές δυνατότητες και είναι περιχαρακωμένο πολιτικά και ιδεολογικά. Για κάθε επίθεσή του θα εισπράττει μια ανάλογη σε ύφος και ένταση».\nΑν είχατε ακόμα αμφιβολία για την προέλευση των επιθέσεων Πάγκαλου, Καρατζαφέρη (τιμά τα συμβόλαιά του) και ΠΑΣΟΚικών ΜΜΕ ενάντια στο ΚΚΕ, τώρα πλέον υιοθετείται ξεκάθαρα (και ξετσίπωτα) από το επιτελείο του Γιωργάκη Παπανδρέου.\nΣτην Ελευθεροτυπία πάλι, στο άρθρο του Φώτη Παπούλια: «Ο Αλέξης πίσω από τις λέξεις» γράφει: «… Επανεξετάζεται π.χ. η διαβόητη επιλογή του «τρίτου πόλου», κόβοντας οριστικά και αμετάκλητα το άνοιγμα προς το ΚΚΕ…» και «Οι «Ανανεωτικοί» επιμένουν ότι πρέπει να κοπεί κάθε δίοδος επικοινωνίας με το ΚΚΕ».\nΤι λε ρε μ@λ@κ@; Θα δείξει τέτοια σκληρότητα και αποφασιστικότητα ο Συν; Θα αφήσει το ΚΚΕ, που εκλιπαρεί για συνεργασία, να σέρνεται στα σκαλοπάτια του; Θα προτιμήσει να συνεργαστεί με τους πανίσχυρους… Οικολόγους; (όχι του Βεργή… ούτε του Τηλεφώς… τους άλλους!)\nΩς και ο Κωνσταντόπουλος μάγκεψε και γράφει στο Βήμα: «… το ΚΚΕ παραμένει στον κόσμο του».\nΓια δες κάτι έξυπνους! Αφού στρώσανε το κόμμα τους και πετάει, θέλουν να αναλάβουν το μάνατζμεντ και του ΚΚΕ!\nΣου λέει: βάλτε εσείς τον κόσμο και εγώ θα βάλω τις ιδέες!\nΒέβαια δεν υπάρχει ο παραμικρός αντίλογος από το ΚΚΕ, ούτε στο Βήμα, ούτε στην Ελευθεροτυπία. Σιγά μη ρωτήσουν τη γνώμη μας για τις μελλοντικές μας πράξεις! Αυτοί ξέρουν καλύτερα!\nΤέλος οι εφημερίδες φιλοξενούν κλωτσοπατινάδες μεταξύ ΝΔ και ΛΑΟΣ για τον έλεγχο της ακροδεξιάς και μεταξύ Βενιζέλου και Πάγκαλου για τις καρέκλες! (κυριολεκτικά!)\nΣτο Βήμα με τίτλο «Μονομαχία βαρέων βαρών» περιγράφεται μια χαριτωμένη ιστορία. Περίμενε όρθιος ο Βενιζέλος στον προθάλαμο του Γιωργάκη. Και διαμαρτυρήθηκε: «Περιμένω σαν όρθιος μ… ας». Ο Πάγκαλος του απάντησε τότε: «Αν προτιμάς κάθισε, να είσαι σαν καθιστός μ… ας»!\nΕκλεπτυσμένοι και ευγενέστατοι οι δυο ΠΑΣΟΚοι γίγαντες του πνεύματος! Να δούμε, θα μας κυβερνούν πάλι σε λίγους μήνες;\nFiled under: Όλα | Tagged: πολιτική,χιούμορ,ΚΚΕ,ΠΑΣΟΚ,ΣΥΝ,ΣΥΡΙΖΑ |\tLeave a comment »\nΠριν Αλέκος λαλήσει τρεις…\nPosted on 18 Ιουνίου, 2009 by redghost1\nΚαι τώρα όλοι του ζητάνε να μείνει…\nΓ. Παπακωνσταντίνου: Σοβαρή η παραίτηση Αλαβάνου\nΟ Αλέκος Αλαβάνος ανακοίνωσε στη Γραμματεία του ΣΥΡΙΖΑ την πρόθεσή του να παραιτηθεί τόσο από την προεδρία της Κοινοβουλευτικής Ομάδας, όσο και από βουλευτής, αιφνιδιάζοντας το σύνολο των στελεχών του Συνασπισμού και του ΣΥΡΙΖΑ. Tελικώς για τη Δευτέρα παραπέμπεται η συζήτηση στη γραμματεία του ΣΥΡΙΖΑ σχετικά με την πρόθεση του Αλέκου Αλαβάνου να παραιτηθεί από την προεδρία της Κοινοβουλευτικής Ομάδας του κόμματος και από το βουλευτικό αξίωμα.\nΕρωτηθείς δε αν μετάνιωσε για την στήριξη που πρόσφερε στον Αλέξη Τσίπρα είχε δηλώσει: «Δεν έχω καταλήξει σε κανένα συμπέρασμα ότι έχω μετανιώσει. Θεωρώ όμως ότι όλοι, βλέποντας πρώτα απ’ όλα τον δικό μου ρόλο, πρέπει να τα ξαναδούμε όλα από την αρχή».\nΜη μας αφήνεις Αλέκο! Δε μπορούμε χωρίς εσένα!\nFiled under: Όλα | Tagged: πολιτική,χιούμορ,ΣΥΝ,ΣΥΡΙΖΑ |\t7 Σχόλια »\nΛεωνίδα ζούμε για να σ’ ακούμε!\nPosted on 14 Ιουνίου, 2009 by redghost1\nΟ ΣΥΡΙΖΑ έφτασε στο τέλος του!\nΟ «σοφός Νέστωρ» της Αριστεράς (μπορείς να τον πεις και Μητσοτάκη ή επίτιμο της αριστεράς, πάλι μέσα θα είσαι) Λεωνίδας Κύρκος έσπασε για πολλοστή φορά τη σιωπή του (μαζί και τα νεύρα του Ρούντι). Δημοκρατικά και ανανεωτικά (δηλαδή επειδή έτσι γούσταρε) έδωσε συνέντευξη στην Ελευθεροτυπία (που αλλού;) της 14ης Ιουνίου. Ο τίτλος είναι προφητικός: «Ο ΣΥΡΙΖΑ έφτασε στο τέλος του».\n«Να διαλυθεί ο ΣΥΡΙΖΑ, και ο Συνασπισμός να ακολουθήσει νέα πορεία ζητάει με τόλμη ο Λεωνίδας Κύρκος. Ο ΣΥΡΙΖΑ από την αρχή υπήρξε ένα λάθος που το πληρώσαμε με ήττα. Το εγχείρημα έφτασε στο τέλος του και δεν βλέπω να έχει περιθώρια εξόδου από αυτό το αδιέξοδο, υποστηρίζει ο ιστορικός ηγέτης της αριστεράς».\n«Καρατομήθηκε ο Δ. Παπαδημούλης (…) Στη θέση του τοποθετήθηκε μια συντρόφισσα, δεν την ξέρω, υποθέτω πως είναι αξιόλογη, αλλά που δεν είχε ως τότε καμία επίδοση στα θέματα που καλούνταν να χειριστεί».\n«… ήταν μια πράξη εύνοιας προς την αξίωση μιας συνιστώσας του ΣΥΡΙΖΑ, η οποία χαρακτηρίζεται για τις εξτρεμιστικές της τάσεις, της λεγόμενης ΚΟΕ. Από πού και ως που, όμως, η ΚΟΕ θα προσδιορίσει ποιος θα είναι ο δεύτερος ευρωβουλευτής;»\nΕίναι καταπληκτικό πως ρίχνει το δηλητήριο ο σοφός «Νέστωρ»! Το λάθος «υπήρξε» (ήταν φυσικό φαινόμενο, κάτι σαν τυφώνας), βλέπε: το «κάνατε» το λάθος, αλλά το «πληρώσαμε» (όλοι, μαζί και ο Κύρκος που δεν έφταιγε)! Μια συντρόφισσα «δεν την ξέρω» (διότι ποια είναι η Ελενίτσα για να την ξέρει κοτζάμ Κύρκος). «Από πού κι ως που η ΚΟΕ»! Πολύ σωστά! Ποιος τους άνοιξε να μπούνε; Όπως λέγανε οι «παλιοί» στο στρατό: «Οι νέοι είναι πονηροί και θέλουν το κακό μας, πάνε στο εστιατόριο και τρων το φαγητό μας»!\n«Υπό ποιους όρους η συνεργασία με το ΠΑΣΟΚ; Αφήνω το θέμα να το διερευνήσουμε μέσα από μια συζήτηση που πρέπει να διεξαχθεί απροκάλυπτα, από τη στιγμή που τα συμπεράσματα από τις πρόσφατες εκλογές θα θέσουν τα προβλήματα σε νέα βάση. Θα έλεγα να ωριμάσουμε μαζί με τα πράγματα».\nΈτσι είναι! Τι την θέλουμε την ΚΟΕ, όταν υπάρχει η ΠΑΣΟΚάρα!\nΕδώ θυμάμαι την εξής ιστορία. Ήταν κάποτε ένας νέος σπουδαστής από το ΤΕΙ Κρήτης. Κατηγορούσε το ΚΚΕ, διότι δεν έδειχνε τον σεβασμό που θεωρούσε πως ταίριαζε στο Λεωνίδα Κύρκο. Αργότερα εντάχθηκε στη ΔΕΑ και μέσω αυτής στο ΣΥΡΙΖΑ. Θα ήθελα πολύ να μάθω τι σκέφτεται τώρα για το «σοφό Νέστορα» που ζητά να διαλυθεί ο ΣΥΡΙΖΑ και να σταματήσει η συνεργασία με τις διάφορες συνιστώσες του!\nΒέβαια οι προβλέψεις δεν ήταν ποτέ το δυνατό σημείο του Κύρκου. Για αυτό μη νομίζετε πως επειδή ο Λεωνίδας λέει «τέλος ο ΣΥΡΙΖΑ», θα γίνει απαραίτητα κάτι τέτοιο σύντομα. Αφενός οι καρέκλες είναι δυνατό συγκολλητικό στοιχείο, αφετέρου πολλοί από τους ΣΥΡΙΖΑίους δεν έχουν άλλη καλύτερη εναλλακτική λύση (που να γυρίζουν στην εξωκοινοβουλευτική σαν βρεγμένες κότες…). Εξάλλου η αστική τάξη χρειάζεται αναχώματα ενάντια στο ΚΚΕ.\nΣτο φινάλε ο Λεωνίδας πετάει και ένα ξεκάρφωτο για το ΚΚΕ: «Είναι ένοχο για την καταστροφή του ενιαίου Συνασπισμού, που αποτελούσε στην εποχή του μια μεγάλη ελπίδα». Είναι τουλάχιστον αστείο να του φταίει το ΚΚΕ, τη στιγμή που ζητάει να φύγουν οι πολύ μικρότερες, βολικότερες και ανανεωτικότερες συνιστώσες του ΣΥΡΙΖΑ! Στο βιβλίο «Ανατρεπτικά» του 1995, στη σελίδα 215 ο Κύρκος έγραφε: «Μια άλλη τάση της ΕΑΡ πίεζε να προχωρήσουμε στην ενοποίηση του ΣΥΝ σε ενιαίο κόμμα, με εκλογή των οργάνων του από τη βάση ως την κορυφή». Αλλά έτσι ήταν πάντα ο «σοφός Νέστωρ»! Και έτσι και κοκορέτσι. Πλουραλισμός απόψεων! Αλήθεια σήμερα ποια είναι η άποψή του; Να διαχυθούν οι συνιστώσες του ΣΥΡΙΖΑ στο Συνασπισμό; Και αν όχι, γιατί, αφού παλιά υποστήριζε το αντίθετο όσον αφορούσε το ΚΚΕ;\nΤο ίδιο ερώτημα θα είχε ενδιαφέρον να το απαντούσε και η ΚΟΕ. Αφού κάθε φορά έλεγαν (δεν ξέρω αν το λένε και μετά τις εκλογές) «Ακόμα πιο αριστερά – ακόμα πιο ενωτικά», γιατί δεν το κάνουν πράξη; Να διαχυθούν στο Συνασπισμό και να γίνουν μια τάση του. Δε θα είναι μια τολμηρή «αριστερή και ενωτική» πράξη; Τώρα που τους θυμήθηκα ας παραθέσω και την περίφημη κριτική που είχαν κάνει στο «Πλαίσιο συζήτησης για την πανελλαδική σύσκεψη του ΣΥΡΙΖΑ, 1-2 Μαρτίου 2008»:\n«Ο ΣΥΡΙΖΑ αναμφισβήτητα ήταν η βασική δύναμη που κατοχυρώθηκε την πρόσφατη περίοδο και έχοντας πρωταγωνιστικό ρόλο στη πολιτική σκηνή και μια σημαντική σχέση με τα κινήματα και τις αντιστάσεις που αναπτύχθηκαν. Το καλό εκλογικό αποτέλεσμα, η εκλογική επιτυχία, η ενδυνάμωση σε αστικά κέντρα και στο χώρο της νεολαίας δείχνουν ότι μπόρεσε να συσπειρώσει ένα πολιτικοποιημένο, ριζοσπαστικό κομμάτι, μπόρεσε να έχει μια προνομιακή σχέση με στρώματα της νεολαίας που αγωνίζονταν και πλήττονταν, μπόρεσε κιόλας να εισπράξει ένα τμήμα της απογοητευμένης βάσης του ΠΑΣΟΚ. Μελετώντας το εκλογικό αποτέλεσμα προκύπτει εκτός των άλλων πως ένα μεγάλο τμήμα της γενιάς της μεταπολίτευσης και του Πολυτεχνείου, κυρίως ανένταχτο πείστηκε από την πολιτική συμπεριφορά και φυσιογνωμία του ΣΥΡΙΖΑ, και ένα μεγάλο μέρος νέων συσπειρώθηκε γύρω από το ΣΥΡΙΖΑ (ο ΣΥΡΙΖΑ είναι τρίτο κόμμα στους νέους ηλικιακά ψηφοφόρους). Τέλος, θετικό ρόλο έπαιξε ο Αλ. Αλαβάνος που ξεχώρισε από όλους τους υπόλοιπους επικεφαλής κομμάτων (σοβαρότητα, επιχειρηματολογία, υποστήριξη κινημάτων, αντιπαράθεση με την ΝΔ και τον δικομματισμό). Επομένως η ψήφος στο ΣΥΡΙΖΑ ήταν μια αριστερή ριζοσπαστική ψήφος, μια αντινεοφιλελεύθερη ψήφος ενός τμήματος της κοινωνίας που παίρνει ενεργό μέρος στα κινήματα και τις αντιστάσεις και ενός τμήματος που επιζητά πειστικό λόγο και συγκεκριμένες προτάσεις, χωρίς να αρκείται σε γενικολογίες. Ήταν μια ψήφος επικρότησης μιας επιλογής και εκφραστής της θέλησης για πορεία ενωτική και αριστερή, μια ψήφος επιβράβευσης του κεντρικού συνθήματος: «Να νικήσει η ζωή, αλλάζουμε το τοπίο».\nΤο ΚΚΕ γνώρισε μια σημαντική άνοδο η οποία είναι πιο ισόρροπη σε αστικά κέντρα και επαρχία (σε αντίθεση με τον ΣΥΡΙΖΑ), με μεγαλύτερη διείσδυση σε στρώματα και χώρους της εργαζόμενης φτωχολογιάς. Ταυτόχρονα όμως είναι περισσότερο αποτέλεσμα μιας ψήφου διαμαρτυρίας και τιμωρίας των δύο μεγάλων, χωρίς πολλές αναζητήσεις και χωρίς ιδιαίτερο ιδεολογικό φορτίο ή επιδοκιμασία μιας στάσης του ΚΚΕ για τα κινήματα και την γενικότερη ανασυγκρότηση της αριστεράς.»\nΗ ψήφος στο ΚΚΕ το 2007 ήταν περιστασιακή ψήφος διαμαρτυρίας. Αντίθετα στο ΣΥΡΙΖΑ ήταν ψήφος επικρότησης μιας επιλογής και εκφραστής της θέλησης για πορεία ενωτική και αριστερή, επιβράβευση ενός σύνθετου ενωτικού εγχειρήματος! Η εκτίμηση αυτή της ΚΟΕ επιβεβαιώθηκε περίτρανα στις πρόσφατες Ευρωεκλογές!\nΤέλος να κλείσουμε με το σχόλιο στα παρασκήνια της σημερινής Ελευθεροτυπίας με τίτλο: «Ούτε τηλέφωνο». «Οι σχέσεις του Α. Αλαβάνου με τον Α. Τσίπρα βρίσκονται μάλλον στο σημείο «μηδέν». Οι δυο πρόεδροι δεν έχουν επικοινωνήσει από το βράδυ της προπερασμένης Παρασκευής, όταν ο πρόεδρος της κοινοβουλευτικής ομάδας του ΣΥΡΙΖΑ είχε ολοκληρώσει την ομιλία του στη Θεσσαλονίκη. Και στη συνεδρίαση της Γραμματείας, όπου κάθισαν δίπλα δίπλα, ο «ένας κοίταζε την ανατολή και ο άλλος τη δύση», σύμφωνα με αυτόπτες μάρτυρες. Στενοί συνεργάτες του Α. Αλαβάνου σε κατ’ ιδίαν συζητήσεις μεταφέρουν τη δυσαρέσκειά του για επιλογές του Α. Τσίπρα στη διάρκεια της ευρωεκστρατείας, αλλά και «παράκεντρων» που έχουν δημιουργηθεί στο ΣΥΝ». Σα δεν ντρέπονται οι συκοφάντες! Αφού στο Συνασπισμό είναι όλοι ενωμένοι σαν γροθιά, περνάνε καλά στα παρασκήνια και αυτό βγαίνει και στην κεφάτη επιθεώρηση που ανεβάζουν και φέτος στο Δελφινάριο!\nFiled under: Όλα | Tagged: πολιτική,χιούμορ,ΚΟΕ,ΣΥΝ,ΣΥΡΙΖΑ |\t17 Σχόλια »\nΑπό τη Συνέντευξη Τύπου της ΚΟΕ\nPosted on 12 Ιουνίου, 2009 by redghost1\nΗ Συνέντευξη Τύπου της ΚΟΕ για το αποτέλεσμα των ευρωεκλογών και την προοπτική του ΣΥΡΙΖΑ, πραγματοποιήθηκε στις 11/6/2009, στα γραφεία του ΣΥΡΙΖΑ. Στη Συνέντευξη Τύπου μίλησαν οι Ελένη Σωτηρίου, υποψήφια στη δεύτερη θέση του ευρωψηφοδελτίου του ΣΥΡΙΖΑ, Ρούντι Ρινάλντι και Νίκος Γαλάνης, μέλη της γραμματείας του ΣΥΡΙΖΑ και στελέχη της ΚΟΕ.\nΗ Ελένη Σωτηρίου δήλωσε: «… Στην ουσία δεν χτυπιέται το πρόσωπό μου, χτυπιέται το ενωτικό εγχείρημα του ΣΥΡΙΖΑ. Η επίθεση αφορά το εγχείρημα γενικά της ριζοσπαστικής και ενωτικής αριστεράς. Και δυστυχώς θέλω να πω ότι σ’ αυτή την επίθεση είναι, αντικειμενικά, μαζί συγκροτήματα, συντηρητικοί πολιτικοί παράγοντες, η ακροδεξιά, όπως και τμήμα ανθρώπων που αυτοανακηρύσσονται ανανεωτικοί και αριστεροί, ξεχνώντας ότι έκαναν χρόνια να ξεφύγουν από το 1,5%…»\nΌπως όλοι ξέρουμε «τμήμα ανθρώπων που αυτοανακηρύσσονται ανανεωτικοί και αριστεροί» και που «έκαναν χρόνια να ξεφύγουν από το 1,5%» δεν είναι ούτε η Ένωση Κεντρώων του Βασίλη Λεβέντη, ούτε οι Οικολόγοι του Δημοσθένη Βεργή. Είναι το πρώην «ΚΚΕ εσ.» και νυν Ανανεωτική Πτέρυγα. Όμως εδώ έχουμε μια επίθεση από «συγκροτήματα, συντηρητικούς πολιτικούς παράγοντες, την ακροδεξιά». Είναι δυνατόν μαζί με αυτούς να είναι και οι… σύμαχοι από το ΣΥΡΙΖΑ;\nΑς δούμε τι έλεγε η ΚΟΕ στις 26 Μάη: «Ψηφίζω ΣΥΡΙΖΑ«.\n«… Ο ΣΥΡΙΖΑ είναι το μόνο κόμμα που μπορεί ν’ αλλάξει το τοπίο. Είναι τυχαίο ότι βρέθηκε στο στόχαστρο των εκδοτικών και οικονομικών συμφερόντων όταν δεν πήγε με τα νερά τους, όταν στάθηκε απέναντί τους και μίλησε τη γλώσσα της αλήθειας;…» «…Δυνατή Αριστερά είναι η ενωμένη Αριστερά. Δυνατή Αριστερά είναι ο ΣΥΡΙΖΑ.»\nΒλέπετε να λέει πουθενά για «τμήμα ανθρώπων που αυτοανακηρύσσονται ανανεωτικοί και αριστεροί και που έκαναν χρόνια να ξεφύγουν από το 1,5%»; Κάθε άλλο. Οι τύποι του 1,5% είναι μέσα στο ΣΥΡΙΖΑ, και όλοι μαζί, αριστερά και ενωτικά μάχονται τα εκδοτικά – οικονομικά συμφέροντα.\nΟι κακοί είναι το ΚΚΕ! «…Δεν ξεχνάμε το ΚΚΕ. Την αριστερά των μεγάλων λόγων, της απραξίας και της περιχαράκωσης. Την αριστερά που πολέμησε την εξέγερση του Δεκέμβρη.» (Τώρα πως είναι δυνατό να λένε πως το ΚΚΕ τιμωρήθηκε επειδή «… πολέμησε την εξέγερση του Δεκέμβρη (!)» και ταυτόχρονα πως ο ΣΥΡΙΖΑ πλήρωσε εκλογικό κόστος επειδή… υπερασπίστηκε την «εξέγερση» του Δεκέμβρη, μόνο αυτοί το ξέρουν!)\nΆρα υπάρχουν δύο ενδεχόμενα. Α) Η ΚΟΕ θέλοντας και μη έκανε γαργάρα προεκλογικά τις όποιες διαμάχες μέσα στο ΣΥΡΙΖΑ προκειμένου να τσιμπήσει την πολυπόθητη καρέκλα του Ευρωβουλευτή και τώρα βγάζει την οργή της. Β) Η ΚΟΕ μας δουλεύει πως ο ΣΥΡΙΖΑ είναι ένα αριστερό, ενωτικό εγχείρημα. Διαλέγετε και παίρνετε. Έμένα πάντως και τα δύο σωστά μου φαίνονται!\nΗ Ελένη συνεχίζει: «Τέλος, θεωρώ ότι πρέπει να σταματήσει ο εμφύλιος πόλεμος, ο οποίος υπάρχει μέσα στην Αριστερά, αν θέλει να λέγεται Αριστερά.» Μα αυτοί δεν έλεγαν πως: «Το χαμόγελο του ΣΥΡΙΖΑ είναι η επιβεβαίωση μιας κατεύθυνσης προς τα αριστερά, μιας ενωτικής προσπάθειας και ορισμένων σχέσεων που έχουν κατακτηθεί και που έρχονται σε αντίθεση με όσα κυριαρχούσαν, π.χ. την περίοδο του 2004-2005. Από τον «κλινικά νεκρό» ΣΥΡΙΖΑ την επομένη των εκλογών του 2004, με την κυνική συμπεριφορά της τότε ηγεσίας του ΣΥΝ απέναντι στο εγχείρημα, οδηγηθήκαμε στις ανατροπές των μεγάλων νεολαιίστικων αγώνων, στις πετυχημένες αυτοδιοικητικές συνεργασίες και στο σωστό σύνθημα «αριστερά και ενωτικά», που άνοιξε την προεκλογική καμπάνια και σηματοδότησε τη νέα πορεία του ΣΥΡΙΖΑ.» (Η ΚΟΕ για το ΣΥΡΙΖΑ, Φλεβάρης 2008)\nΣτη συνέχεια ο Νίκος Γαλάνης είπε: «Υπάρχει ένα ζήτημα και είναι ότι αντιμετωπίσαμε την κρίση εικονικά παρά πολιτικά. Δηλαδή δεν πήγαμε στους μαζικούς χώρους, στη νεολαία, στους εργαζόμενους των 700, των 500 ευρώ και συνολικά στους εργαζόμενους που χτυπιούνται με βάση την κρίση. Νομίζω ότι δεν αποκαλύψαμε τις υπεύθυνες πολιτικές και τους υπεύθυνους πολιτικούς που μας οδήγησαν στην κρίση, τις συνθήκες, οδηγίες και νόμους που μας οδήγησαν σε Ευρώπη και σε Ελλάδα στην κρίση και πολλές φορές μπορούμε να πούμε ότι με βάση αυτή την τοποθέτησή μας αθωώσαμε το σύστημα, αθωώσαμε τους πολιτικούς παράγοντες, οικονομικούς παράγοντες που μας οδήγησαν στην κρίση.»\nΣυγχαρητήρια! Το ερώτημα είναι: γιατί να προτιμήσει κάποιος εργαζόμενος το ΣΥΡΙΖΑ; Το ΚΚΕ που «πήγε στους μαζικούς χώρους, στη νεολαία, στους εργαζόμενους των 700, των 500 ευρώ και συνολικά στους εργαζόμενους που χτυπιούνται με βάση την κρίση» η ΚΟΕ το χαρακτηρίζει (αριστερά και ενωτικά) έτσι: «Αλλά τι προτείνει το ΚΚΕ στον ψηφοφόρο και την Αριστερά; Πρώτο παρουσιάζει μια νεφελώδικη «ανυπακοή» και «απειθαρχία» στην ΕΕ σαν το Α και Ω της πολιτικής στάσης, με «ολίγη» από ανώδυνο αντιδικομματισμό, χωρίς ακόμα, κι αυτήν τη στιγμή, να στρέφει τα κύρια πυρά στην κυβέρνηση της ΝΔ.»\nΚαι συνεχίζει ο Νίκος: «… εμφανιστήκαμε πολλές φορές με δύο ψυχούλες, με δύο καρδιές. Με δύο λόγους και δύο πρακτικές. Πολλές φορές κάναμε ένα βήμα μπρος και δύο βήματα πίσω ή, αν θέλετε, βαράγαμε τη μία προς τα ‘κει και μετά διαφορετικά και αυτό φάνηκε και με τον Δεκέμβρη και μετά τον Δεκέμβρη και στις εκλογές, για παράδειγμα, στους Πανεπιστημιακούς και σε μια σειρά ζητήματα που ο ΣΥΡΙΖΑ εμφανιζότανε με δύο καρδιές, με δύο ψυχές, με δύο φωνές. Αυτό δημιούργησε ένα πρόβλημα φερεγγυότητας στο χώρο του ΣΥΡΙΖΑ…» Όταν το ΚΚΕ έλεγε πως ο ΣΥΡΙΖΑ είναι αναξιόπιστος και αφερέγγυος, ποιος είχε δίκιο;\n«… γύρω από το ψηφοδέλτιο. Δεν εμφανίσαμε ένα ανταγωνιστικό ψηφοδέλτιο όχι με την έννοια της σύνθεσης αλλά με την έννοια της ταυτότητας αυτής καθ’ αυτής. Δώσαμε χώρο στην αποχή, με την έννοια ότι δεν αποδείξαμε ότι δεν είμαστε ίδιοι. Δεύτερον δώσαμε χώρο στο ΚΚΕ με την έννοια ότι δεν αποδείξαμε ότι εμείς είμαστε η ριζοσπαστική και ενωτική Αριστερά και αυτό θα μπορούσε να ήταν ένα στοιχείο αντιπαράθεσης αλλά την ίδια στιγμή και πρόσκλησης προς τον κόσμο του ΚΚΕ κι όχι προς την ηγεσία του.»\nΣυνολικό συμπέρασμα: Ο ΣΥΡΙΖΑ είναι με δυο ψυχές και δυό φωνές. Δεν πάτησε στους εργασιακούς χώρους. Δεν εμφάνισε ανταγωνιστικό ψηφοδέλτιο. Τα έχωσε στο ΚΚΕ προεκλογικά, αλλά δεν έπεισε τους εργαζόμενους. Δεν «αντιπαρατέθηκε με το ΠΑΣΟΚ».\nΚατά τα άλλα είναι η «δυνατή, ενωμένη Αριστερά» και πρέπει όλοι να την ψηφίσουμε και να ενταχθούμε σε αυτήν!\nΠιο κάτω ο Νίκος Γαλάνης λέει: «Δεν είπαμε ότι φταίει η ανανεωτική πτέρυγα για το αποτέλεσμα που πήρε ο ΣΥΡΙΖΑ». Συγνώμη, οι τύποι του 1,5% ποιοι είναι δηλαδή; Ο Γκούφι και ο Ντόναλντ Ντακ; (Πάντως οι ίδιοι οι ανανεωτικοί δεν έχουν κανένα πρόβλημα να το παραδεχτούν «Ο ΣΥΝ και ο ευρύτερος πολιτικός μας χώρος έχει ανάγκη μεγάλης πολιτικής στροφής. Μακρυά από αριστερίστικες επιλογές και συμμαχίες, εντάσσοντας τους μικρούς και μεγάλους κοινωνικούς αγώνες στη στρατηγική του δημοκρατικού δρόμου προς το σοσιαλισμό…»).\nΚρατάμε την εξαιρετική πρόταση: «Ο ΣΥΡΙΖΑ έχει κάποιες προγραμματικές θέσεις που αν τις αποδεχόταν το ΠΑΣΟΚ, πολύ ευχαρίστως θα πορευτούμε μαζί.» και κλείνουμε με το διασκεδαστικό: «Στις αιτιάσεις του Λεωνίδα Κύρκου για συνιστώσες που αυθαδιάζουν τι απαντάτε;» Ελένη Σωτηρίου: «Θα συνεχίσουν να αυθαδιάζουν…»\nΕπειδή λοιπόν στην ΚΟΕ νομίζουν πως μπορούν να αυθαδιάζουν και με τη νοημοσύνη των εργαζομένων, ας σκεφτούμε το εξής. Ας θυμηθούμε κάτι μήνες πριν. ΣΥΡΙΖΑ με 18% στις δημοσκοπήσεις. Υπερπροβολή Τσίπρα και Αλαβάνου. Πίεση στο ΚΚΕ «να συνεργαστεί» ή έστω να του υπαγορεύσουν εξελίξεις στα εσωτερικά του. Φανταστείτε να είχε λυγίσει. Να είχε συνεργαστεί ή να είχε προχωρήσει σε αλλαγές της φυσιογνωμίας του. Λίγο αργότερα θα άρχιζε η δημοσκοπική πτώση. Όλα τα ΜΜΕ θα απέδιδαν την πτώση στις «απαρχαιωμένες δομές του ΚΚΕ», στα δόγματα κ.λ.π. Μετά θα προωθούσαν ασφυκτικά τη διάχυση του ΚΚΕ σε ένα «ενιαίο Συνασπισμό» για να «βελτιωθεί η απήχηση και τα ποσοστά της Αριστεράς» στο λαό. Τότε θα υπήρχαν δυο δρόμοι. Να φύγει το ΚΚΕ τραυματισμένο ή να καταλήξει σαν τα αντίστοιχα κόμματα της Ιταλίας και της Ισπανίας.\nΔυστυχώς για την ΚΟΕ, τον Συν και το ΣΥΡΙΖΑ, το ΚΚΕ έχει μεγάλη εμπειρία από το παρελθόν και δε θα τους κάνει τη χάρη. Για αυτό ας βρουν έναν καλό διαιτητή για την εσωκομματική πυγμαχία που ήδη έχει ξεκινήσει στο εσωτερικό τους…\nFiled under: Όλα | Tagged: πολιτική,ΚΟΕ,ΣΥΝ,ΣΥΡΙΖΑ |\t2 Σχόλια »\nΓιώργος Καρανδρέου, πρόεδρος του Πανελλήνιου Ορθόδοξου Συναγερμού\n– «μηδενική ανοχή στην παράνομη μετανάστευση. Στόχος 0% λαθρομετανάστες.»\nΠοιος το λέει αυτό; Ο Καρατζαφέρης και το ΛΑΟΣ;\nΌχι! Ο Γιώργος Παπανδρέου και το ΠΑΣΟΚ!\n«Στο στόχαστρο του ΠΑΣΟΚ μπαίνουν οι μετανάστες, αφού σε πλήρη ευθυγράμμιση με τις αντιδραστικές ευρωενωσιακές κατευθύνσεις και σε αγαστή σύμπλευση με την κυβέρνηση προτείνει μαζικές απελάσεις και επαναπροωθήσεις μεταναστών, ένταση των μέτρων αστυνομοκρατίας και καταστολής και πλήρη επιβολή όλων των αντιμεταναστευτικών συμφωνιών της ΕΕ.\nΣ’ έναν ανταγωνισμό με τη ΝΔ και τον ΛΑ.Ο.Σ. για το ποιος διαθέτει τις πιο αντιδραστικές θέσεις για το κυνήγι των μεταναστών, ο Γ. Παπανδρέου παρουσίασε χτες μετά τη συνεδρίαση του Πολιτικού Συμβουλίου του ΠΑΣΟΚ μια δέσμη οκτώ προτάσεων, οι οποίες κινούνται στη λογική των αντιδραστικών συμφωνιών της Σένγκεν, εμπλουτισμένες με ακόμα σκληρότερα μέτρα.» Διαβάστε περισσότερα στο «Ριζοσπάστη»…\n«Η απουσία πολιτικής της ΝΔ έχει κάνει την κοινωνία μας ξέφραγο αμπέλι. Και αυτή την ανομία την ζούμε όλοι», τονίζει.\n«Η χώρα μας μαστίζεται από την ανομία, την ατιμωρησία, την αδιαφάνεια, την αναξιοκρατία, από την έλλειψη πολιτικής και την κυριαρχία της πελατειακής μικροπολιτικής. Αυτό έχει φέρει το κράτος στα όρια της αποσύνθεσης», υπογραμμίζει ο πρόεδρος του… ΠΑΣΟΚ. Διαβάστε σχετικά στο in.gr…\n«Η ασφάλεια, τα δικαιώματα των νόμιμων μεταναστών αλλά και η αντιμετώπιση της λαθρομετανάστευσης, δεν είναι θέματα της Δεξιάς η της Ακροδεξιάς και δεν πρόκειται να τα αφήσουμε στη Ν.Δ. και στον Καρατζαφέρη» δήλωσε στέλεχος του ΠΑΣΟΚ στην Ελευθεροτυπία…\nΔιότι όταν λες: «Οι ξένοι φταίνε για την εγκληματικότητα» είσαι μέλος του ΛΑΟΣ. Όταν όμως λες: «Ξένοι πολίτες ωθούνται εκ των πραγμάτων στην εγκληματικότητα» είσαι ο… Γιώργος Παπανδρέου!\n«Ο Γιώργος Α. Παπανδρέου υπογράμμισε την αναγκαιότητα της συνεργασίας της ελληνικής κυβέρνησης με τις ευρωπαϊκές Αρχές για την αποτελεσματική φύλαξη των συνόρων, ενώ ζήτησε την ενίσχυση του Λιμενικού Σώματος με ανθρώπινο δυναμικό και τεχνικά μέσα.\nΠαράλληλα εγκάλεσε την κυβέρνηση για έλλειψη ξεκάθαρης πολιτικής σε ότι αφορά την ένταξη των μεταναστών και των προσφύγων στην ελληνική οικονομία και κοινωνία, αλλά και σαφή απόφαση για το ποιος χαρακτηρίζεται πρόσφυγας και ποιος επαναπροωθείται.» διαβάστε όλη την ανακοίνωση…\nΔιαβάστε το παλιό, αλλά πολύ ενδιαφέρον άρθρο του Θανάση Μπαλοδήμα: «Στο κυνήγι των μεταναστών» και το πιο πρόσφατο της Λίνας Κροκίδη (μέλους της ομάδας Νομικής Αρωγής της «Δημοκρατικής Συσπείρωσης»): «Περί συμφώνου για τη μετανάστευση και άλλων δαιμονίων«.\n«Όσο οι ιμπεριαλιστικοί οργανισμοί και τα μονοπώλια θα προκαλούν πολέμους και θα ληστεύουν τις χώρες της Αφρικής και της Ασίας, τόσο το ζήτημα της μετανάστευσης δεν θα αντιμετωπίζεται, αλλά διαρκώς θα μεγαλώνει. Αυτήν την αλήθεια κρύβουν τα κόμματα της ΕΕ και της πλουτοκρατίας, που όλα μαζί υποστηρίζουν την «εξωστρέφεια» του ελληνικού κεφαλαίου και τη συμμετοχή της χώρας μας στους ιμπεριαλιστικούς πολέμους του ΝΑΤΟ και της ΕΕ.» Διαβάστε όλη την ανακοίνωση του Γραφείου Τύπου του ΚΚΕ για την κυβερνητική επιτροπή για τους μετανάστες…\nFiled under: Όλα | Tagged: πολιτική,ΛΑΟΣ,ΠΑΣΟΚ,ανακοίνωση |\t1 Comment »


Στραβό Διάφραγμα Μύτης & Ρινοπλαστική | Το Χειρουργείο της Σκολίωσης - VIPR\nδιάφραγμα, στραβό διάφραγμα, σκολίωση διαφράγματος, ευθειασμός, υπετροφία κογχών, υπνική άπνοια, ροχαλητό, ρινίτιδα, βουλωμένη μύτη, μπούκωμα\nΑπό τα πιο συχνά προβλήματα που δυσχεραίνουν την αναπνοή και προκαλούν προβλήματα όπως έντονες κεφαλαλγίες, ιγμορίτιδες κα. είναι το στραβό διάφραγμα μύτης, δηλαδή η σκολίωση του ρινικού διαφράγματος και η υπερτροφία των ρινικών κογχών (οστάρια που βρίσκονται μέσα στην μύτη και προς τα κάτω και έξω της ρινικής θαλάμης).\nΕυθειασμός Ρινικού Διαφράγματος: Αριστερά : το στραβό ρινικό διάφραγμα κλείνει το ρουθούνι και εμποδίζει τη σωστή αναπνοή. Δεξιά: Φωτογραφία ασθενούς μετά το χειρουργείο λειτουργικής ρινοπλαστικής.\nΤι είναι το διάφραγμα; Σκολίωση Ρινικού Διαφράγματος\nΑριστερά φωτογραφία ασθενούς πριν την επέμβαση. Δεξιά Φωτογραφία 6 ημέρες μετά το χειρουργείο ευθειασμού.\nTα συχνότερα προβλήματα μύτης που σχετίζονται με στραβό ρινικό διάφραγμα είναι\nΣτραβό διάφραγμα & ζαλάδες\nΣτραβό διάφραγμα &πονοκέφαλος\nΣτραβό διάφραγμα & βουλωμένη μύτη\nΣτραβό διάφραγμα & ρινίτιδες - ιγμορίτιδες\nΣτην πρώτη εξέταση ο Ειδικός Χειρουργός Ωρλ. θα εξετάσει το εσωτερικό της μύτης σας με τον πλέον σύγχρονο ιατρικό εξοπλισμό, με ενδοσκόπηση και καταγραφή σε υπολογιστή προκειμένου να διαπιστώσει την ύπαρξη στραβού ρινικού διαφράγματος και υπερτροφίας ρινικών κογχών που δημιουργούν προβλήματα και παρεμποδίζουν τη σωστή αναπνοή.\nΗ Μαρία λόγω στραβού ρινικού διαφράγματος αντιμετώπιζε προβλήματα αναπνοής και συχνούς πονοκεφάλους.\nΣτραβό διάφραγμα μύτης | Διόρθωση με το Piezo\nΟ Δρ. Μοιρέας έφερε πρώτος στην Ελλάδα το χειρουργικό σύστημα Piezo.\nΗ νέα τεχνική ρινοπλαστική με υπερήχους - Piezo Rhinoplasty δίνει τη δυνατότητα στον χειρουργό να κάνει γλυπτική στα οστά και να αποφεύγει όπως οστεοτομίες και παρουσιάζει πολλά σημαντικά πλεονεκτήματα σε σχέση με την παλαιά μέθοδο.\nΣτραβό διάφραγμα μύτης: Το Χειρουργείο Ευθειασμού\nΣτο χειρουργείο ευθειασμού ρινικού διαφράγματος αφαιρούμε ή/και η μετακινούμε στην προβλεπόμενη θέση το σκολιό διάφραγμα (χόνδρινο ή/και οστέινο), συχνά καυτηριάζοντας ταυτόχρονα (ή αφαιρώντας τμήμα από) τις κάτω ρινικές κόγχες.\nΑλλάζουμε έτσι ριζικά την ανατομία της περιοχής και οδηγούμε στην δραστική αύξηση της ποσότητας του αέρα που μπορεί να περάσει από την φυσιολογική οδό που είναι η μύτη.\nΜετά την εγχείρηση για στραβό διάφραγμα ο ασθενής μπορεί και αναπνέει σωστά. Επιτυγχάνεται επίσης η ελάττωση του ροχαλητού και πιθανών απνοιών κατά την κατάκλιση.\nΗ Μαρία περιγράφει την εμπειρία της μετά το χειρουργείο ευθειασμο΄πυ ρινικού διαφράγματος.\nΜετά την Επέμβαση Ευθειασμού Ρινικού Διαφράγματος: Ανάρρωση & Μετεγχειρητικές Οδηγίες\nΜετά την επέμβαση για στραβό διάφραγμα μύτης οι μετεγχειρητικές οδηγίες δίδονται στον ασθενή εγγράφως από τον Ειδικό Χειρουργό Ωτορινολαρρυγγολόγο.\nΗ ανάρρωση του ασθενούς είναι γρήγορη και η μετεγχειρητική περίοδος ανώδυνη. Διαβάστε αναλυτικές μετεγχειρητικές οδηγίες.\nΟ ασθενής κινητοποιείται άμεσα μετά την επέμβαση.\nΜετά το χειρουργείο για στραβό ρινικό διάφραγμα είναι η απαραίτητη η περιποίηση του εσωτερικού της μύτης με ρινοπλύσεις (με φυσιολογικό ορό) και η τοποθέτηση ρινικής αλοιφής, 3 φορές την ημέρα για ένα περίπου μήνα.\nΔεν χρειάζονται αναλγητικά, καθώς η επέμβαση δεν πονάει.\nΓια 4 ημέρες δίδονται προληπτικά αντιβιοτικά.\nΤα ράμματα είναι εσωτερικά και απορροφούνται /αποπίπτουν μόνα τους, χωρίς να χρειάζεται να αφαιρεθούν.\nΣυχνές ερωτήσεις για το στραβό ρινικό διάφραγμα\nΔίνουμε απαντήσεις στις συχνότερες ερωτήσεις των ασθενών μας σχετικά με το στραβό διάφραγμα μύτης και την εγχείρηση ευθειασμού:\nΓιατί να προτιμήσω να κάνω την επέμβαση με το Piezo;\nH υπερσύγχρονη ρινοπλαστική με υπερήχους με το χειρουργικό σύστημα Piezo ένας νέος τρόπος διαμόρφωσης της οστών της μύτης, χωρίς οστεοτόμους και ράσπες αλλά με υπερήχους.\nΗ τεχνική είναι πολύ πιο ακριβής, ασφαλής, προσφέρει πιο προβλέψιμα αποτελέσματα, ενώ απαλλάσσει σε σημαντικό βαθμό από μετεγχειρητικές ανεπιθύμητες επιπτώσεις όπως πρήξιμο και μώλωπες και πολλά σημαντικά πλεονεκτήματα σε σχέση με την παλιά μέθοδο ευθειασμού του ρινικού διαφράγματος.\nΕίναι επώδυνη η εγχείρηση ρινικού διαφράγματος;\nΌχι. Ο ασθενής μετά την εγχείρηση για στραβό διάφραγμα δεν νοιώθει μετεγχειριτικό πόνο, εφόσον φυσικά έχει ακολουθηθεί σωστή χειρουργική τεχνική κατά τη διάρκεια της επέμβασης.\nΣε ποια ηλικία μπορεί να γίνει η επέμβαση για στραβό ρινικό διάφραγμα;\nΌπως και στη ρινοπλαστική η επέμβαση ευθειασμού του ρινικού διαφράγματος μπορεί να γίνει με ασφάλεια από τη στιγμή ολοκλήρωσης της ανάπτυξης.\nΣυνήθως από τα 16 έτη για τα κορίτσια και από τα 18 για τα αγόρια (εξαίρεση αποτελούν σοβαρές διαμαρτίες κατά τη διάπλαση όπως τα περιστατικά λαγόχειλου που γίνεται νωρίτερα).\nΟ ασθενής φεύγει από το νοσοκομείο την ίδια μέρα του χειρουργείου το βράδυ και πολύ σπάνια την επόμενη ημέρα το πρωί.\nΌχι, μετά από το χειρουργείο ρινικού διαφράγματος δεν υπάρχει κανένα πρήξιμο.\nΣτο εσωτερικό της μύτης συνηθέστατα έχουμε τοποθετήσει μόνο μικρή ποσότητα ρινικής αλοιφής -χωρίς να κλείνουμε την μύτη με γάζες-ταμπόν- αποφεύγοντας την ταλαιπωρία του ασθενούς κατά την αφαίρεσή τους.\nΑπό την επόμενη κιόλας ημέρα ο ασθενής θα διαπιστώσει εντυπωσιακή βελτίωση της αναπνοής του. Το αποτέλεσμα στη λειτουργία της μύτης είναι μόνιμο.\nΣτο δεύτερο μέρος του χειρουργείου πλαστικής στη μύτη– το αισθητικό - επεμβαίνουμε στο εξωτερικό τμήμα της μύτης προκειμένου να τροποποιήσουμε το σχήμα, το μέγεθος και τις αναλογίες της προκειμένου να εξασφαλίσουμε μια ωραία μύτη η οποία θα ταιριάζει αρμονικά στο συγκεκριμένο πρόσωπο και θα το ομορφαίνει.\nΜπορεί η ρινοπλαστική να με βοηθήσει να αναπνεύσω σωστά;\nΗ Μαργαρίτα αντιμετώπιζε σοβαρά προβλήματα αναπνοής. Το δεξί της ρουθούνι έκλεινε τελείως όταν προσπαθούσε να πάρει αναπνοή.\nΜετά τη ρινοπλαστική με τον Δρ. Μοιρέα MD-PhD μπορεί επιτέλους να αναπνεύσει σωστά. Για τη διάνειξη της στενής ρινικής βαλβίδας κατά την έντονη εισπνοή και την ισχυροποίηση των ρουθουνιών κ του ακρορρινιου.\nΣυμπληρωματικά επέλεξε να διορθώσει ελαφρώς την εξωτερική εμφάνιση της μύτης της ισιώνοντάς την, προκειμένου να επιτύχει το απόλυτα φυσικό και αρμονικό με το πρόσωπό της αποτέλεσμα.\nΕυθειασμός Ρινικού Διαφράγματος & άλλες επεμβάσεις\nΓια αντιμετώπιση υπνικής άπνοιας και ροχαλητού η εγχείρηση για στραβό διάφραγμα μπορεί να συνδυαστεί με:


Νέο flip 8211 up κράνος Νolan N 90 Classic - accessories\nΝέο flip – up κράνος Νolan N 90 Classic\nΤο N90-3 είναι το νέο flip-up κράνος της Nolan. Χαρακτηρίζεται από συμπαγή σχεδίαση και εξαιρετικές τεχνικές προδιαγραφές.\nΔιπλή αναγνώριση P / J, υπεριώδης γείσο, αντηλιακό VPS (ρυθμιζόμενο σε διάφορες θέσεις), ανώτερο σύστημα αερισμού Air Booster Technology, αποκλειστικός μηχανισμός ανοίγματος προφυλακτήρα διπλής δράσης, σύστημα συγκράτησης διπλού μοχλού Microlock 2 με μικρομετρική ρύθμιση και ρύθμιση για την επικοινωνία N-Com είναι μερικά απo τά χαρακτηριστικά του.\n· Υλικό κελύφους: Polycarbonate\n· Πλήρως προσθαφαιρούμενη υποαλλεργική και αντιβακτηριδιακή επένδυση\n· Επαναστατικό σύστημα αερισμού με τριπλή εισαγωγή αέρα και εξαγωγή στο πίσω μέρος.\n· Εξωτερική ultrawide αντιχαρακτική ζελατίνα μεγαλύτερου οπτικού πεδιού με προσθήκη αντιθαμβωτικής μεμβράνης Pinlock®\n· Εσωτερικό φιμέ τζαμάκι\n· Εσωτερική Επένδυση: Για να διευκολυνθεί περαιτέρω το πλύσιμο, τα μάγουλα του είναι εξοπλισμένα με εσωτερική επένδυση διογκωμένου αφρού που μπορεί να αφαιρεθεί από την επένδυση υφάσματος. Η πλήρως αφαιρούμενη και πλενόμενη επένδυση είναι ιδιαίτερα άνετη και καλά σχεδιασμένη.\n· Προσαρμογή Γυαλιών Ηλίου και Μυωπίας: Σχεδιασμένα για την άνετη εφαρμογή γυαλιών ηλίου ή μυωπίας. Με έναν γρήγορο και εύκολο τρόπο, διαμορφώνουμε τον χώρο στα μάγουλα ανάλογα με τον σκελετό των γυαλιών ηλίου μας.\n· Σύστημα συγκράτησης Microlock.\n· Σακίδιο μεταφοράς και υποσιάγωνο περιλαμβάνονται.\n· Προδιαγραφές ECE 2205, DOT, NBR.\nΤιμή: 237 ευρώ


Μπορεί ο «Ντέβι» να επιστρέψει; - Super Sport FM | Η κορυφαία παγκύπρια αθλητική συχνότητα της Κύπρου\nΑΡΧΙΚΗ > ΑΠΟΕΛ > Μπορεί ο «Ντέβι» να επιστρέψει;\n13/11/2019 20:29 1951 Views\nΟ ποδοσφαιριστής από τον οποίο περιμένουν στο ΑΠΟΕΛ να μπει στην ομάδα και να την ανεβάσει επίπεδο, είναι ο Τόμας Ντε Βινσέντι. Ο Αργεντινός ποδοσφαιριστής επέστρεψε εδώ και λίγες μέρες σε φουλ πρόγραμμα προπόνησης, ήταν και στην αποστολή του αγώνα με τον Απόλλωνα, όμως έχει απόσταση να διανύσει μέχρι να βρεθεί στην καλή του κατάσταση.\nΈχει να αγωνιστεί από τις 19 Σεπτεμβρίου και το διάστημα της διακοπής του πρωταθλήματος προσφέρεται για να δουλέψει και να βρεθεί σε καλύτερο επίπεδο ετοιμότητας. Ακολουθούν δύσκολα και σημαντικά ματς και θα είναι μεγάλη υπόθεση αν ο «Ντέβι» καταφέρει να αποτελέσει επιπλέον επιλογή για τον Τόμας Ντολ.\nΘα είναι ισχυρό όπλο για τον προπονητή του αν καταφέρει να επιστρέψει σε ψηλά επίπεδα απόδοσης και αυτό είναι το δικό του μεγάλο στοίχημά. Αν μπορέσει να πιάσει τα δικά του στάνταρ απόδοσης θα ανεβάσει επίπεδο το ΑΠΟΕΛ και θα κερδίσει μια πολύ ποιοτική επιλογή ο Τόμας Ντολ.\nΑΠΟΕΛ ΝΤΕ ΒΙΝΣΕΝΤΙ\n16:02 Top NewsΑβντίγιαϊ: Το αγόρι με τη ρήτρα των €47 εκ...


Δίκη Κατσούλη: Ξανά στο εδώλιο ζητώντας να αφεθεί ελεύθερος - Ειδήσεις - Νέα Κρήτη\nΤώρα διαβάζετε: Δίκη Κατσούλη: Ξανά στο εδώλιο ζητώντας να αφεθεί ελεύθερος\nΑνανέωση 05/10/2016, 12:16\nΔίκη Κατσούλη: Ξανά στο εδώλιο ζητώντας να αφεθεί ελεύθερος\nΣτο προσκήνιο επανέρχεται σήμερα η υπόθεση του θανάτου του φιλάθλου του Εθνικού Πειραιώς Κώστα Κατσούλη, ο οποίος είχε τραυματιστεί βαρύτατα κατά τη διάρκεια επεισοδίων που είχαν σημειωθεί το Σεπτέμβριο του 2014, στο γήπεδο του Ηροδότου, στη Νέα Αλικαρνασσό.\nΛίγες ημέρες μετά τη συμπλήρωση δύο ετών από την ημέρα που ο αδικοχαμένος 47χρονος άφησε την τελευταία του πνοή σε νοσοκομείο των Αθηνών, αναμένεται να εκδικαστεί στο Πενταμελές Εφετείο Κακουργημάτων Ανατολικής Κρήτης η αίτηση αποφυλάκισης που έχει καταθέσει ένας εκ των καταδικασθέντων για τη φονική συμπλοκή.\nΟ λόγος για έναν 35χρονο - σήμερα - Ηρακλειώτη, ο οποίος είναι ο μοναδικός καταδικασθείς της υπόθεσης που βρίσκεται στη φυλακή μέχρι σήμερα. Ο συγκεκριμένος φίλαθλος του Ηροδότου, ο οποίος παραμένει κρατούμενος τα τελευταία δύο χρόνια, είχε κριθεί ένοχος από το Μικτό Ορκωτό Δικαστήριο Λασιθίου. Ειδικότερα, ο 35χρονος καταδικάστηκε τον περασμένο Μάρτιο, για τις πράξεις της σκοπούμενης θανατηφόρας σωματικής βλάβης και της συμπλοκής, σε συνολική ποινή κάθειρξης 16 ετών.\n>>ΔΙΑΒΑΣΤΕ ΕΠΙΣΗΣ: ΕΣΒΗΣΕ Ο ΦΙΛΑΘΛΟΣ ΚΩΣΤΑΣ ΚΑΤΣΟΥΛΗΣ\nΟ 35χρονος είναι το ένα από τα δύο άτομα τα οποία καταδικάστηκαν από το πρωτοβάθμιο Δικαστήριο για την πολύκροτη υπόθεση, χωρίς η έφεσή τους να έχει ανασταλτικό χαρακτήρα. Ο έτερος οπαδός του Ηροδότου, ο οποίος συνέχισε να βρίσκεται στη φυλακή και μετά την απόφαση του Μικτού Ορκωτού Δικαστηρίου, ήταν ένας 29χρονος.\nΟ τελευταίος, ωστόσο, αποφυλακίστηκε τον περασμένο Ιούλιο, καθώς το Πενταμελές Εφετείο Κακουργημάτων έκανε δεκτή την αίτηση αναστολής εκτέλεσης της ποινής του μέχρι την εκδίκαση της υπόθεσής του σε δεύτερο βαθμό.\nΟ 29χρονος αφέθηκε ελεύθερος με περιοριστικούς όρους: Πρέπει να εμφανίζεται στο αστυνομικό τμήμα της περιοχής του το πρώτο πενθήμερο κάθε μήνα, ενώ του απαγορεύτηκε και η έξοδος από τη χώρα.\nΗ δίκη για την υπόθεση του Κώστα Κατσούλη διεξήχθη στο Μικτό Ορκωτό Δικαστήριο Λασιθίου από τις αρχές του Δεκεμβρίου του 2015 μέχρι τις αρχές του περασμένου Μαρτίου. Εκτός του 35χρονου και του 29χρονου, υπήρχαν άλλοι τρεις βασικοί κατηγορούμενοι, ηλικίας 27, 30 και 37 ετών. Το Δικαστήριο αποφάσισε την απαλλαγή και των τριών από την\nκατηγορία της σκοπούμενης θανατηφόρας σωματικής βλάβης σε βάρος του Κατσούλη.\nΣυγκεκριμένα, ο 30χρονος κατηγορούμενος αθωώθηκε απ' όλες τις κατηγορίες που του αποδίδονταν. Όσον αφορά στο συγκατηγορούμενό του, ηλικίας 27 ετών, αυτός επίσης απαλλάχθηκε από τις κακουργηματικές κατηγορίες και κρίθηκε ένοχος μόνο για πλημμέλημα, καθώς είχαν βρεθεί στο σπίτι του φυσίγγια και μια ξιφολόγχη. Επίσης, το Δικαστήριο καταδίκασε τον 27χρονο σε ποινή φυλάκισης έξι μηνών και χρηματική ποινή 600 ευρώ, με αναστολή.\nΤέλος, αναφορικά με τον 37χρονο, ο οποίος επίσης αθωώθηκε για τη σκοπούμενη θανατηφόρα σωματική βλάβη στον Κατσούλη, του επιβλήθηκε ποινή φυλάκισης 4 ετών για την επικίνδυνη σωματική βλάβη σε βάρος άλλου φιλάθλου του Εθνικού και για συμπλοκή, με την έφεσή του να έχει, ωστόσο, αναστέλλουσα δύναμη. Έτσι αποφυλακίζεται και αυτός.\nΣημειώνεται, πάντως, ότι για το συγκεκριμένο κατηγορούμενο θα πρέπει να εμφανίζεται μία φορά το μήνα στο αστυνομικό τμήμα της περιοχής του.\nΗ μοιραία 15η Σεπτεμβρίου\nΌλα συνέβησαν μέσα σε λίγα λεπτά, κατά τη διάρκεια του αγώνα ανάμεσα στις ποδοσφαιρικές ομάδες του Ηροδότου και του Εθνικού, για την πρεμιέρα του πρωταθλήματος της Γ' Εθνικής, στις 15 Σεπτεμβρίου του 2014, στο γήπεδο της Νέας Αλικαρνασσού.\nΣτο δεύτερο ημίχρονο της αναμέτρησης, μια μερίδα οπαδών των γηπεδούχων έφυγε από την κερκίδα από την οποία παρακολουθούσε το παιχνίδι και μετέβη στην απέναντι εξέδρα, όπου - μεταξύ άλλων - βρίσκονταν οι φίλαθλοι του Εθνικού.\nΑρχικά, δύο από τους φίλους του Ηροδότου επιχείρησαν να κατεβάσουν μια σημαία που είχαν "κρεμάσει" οι φίλαθλοι του πειραιώτικου σωματείου. Εκδιώχθηκαν, ωστόσο, από ανθρώπους του Ηροδότου, οι οποίοι προσπάθησαν να προστατεύσουν τους οπαδούς των φιλοξενουμένων. Δυστυχώς, όμως, τα επεισόδια δε σταμάτησαν εκεί. Μια πολυπληθέστερη ομάδα ατόμων που έφτασε στη συγκεκριμένη κερκίδα, ερχόμενη από την εξέδρα των φανατικών οπαδών του Ηροδότου, επιτέθηκε σε κάποιους από τους φιλάθλους του Εθνικού. Ο Κώστας Κατσούλης δεν ήταν ο μόνος φίλος των Πειραιωτών ο οποίος τραυματίστηκε. Ήταν, ωστόσο, ο μοναδικός από τους τραυματίες που διακομίστηκε στο νοσοκομείο σε κρίσιμη κατάσταση.


Online Παιχνίδι Κόρη του Πατέρα: Αναζήτηση για στοιχεία. Παίξτε το παιχνίδι online δωρεάν Κόρη του Πατέρα: Αναζήτηση για στοιχεία. Κατεβάστε το παιχνίδι Κόρη του Πατέρα: Αναζήτηση για στοιχεία. Παιχνίδια Λογική - gr.zazaplay.com\nPere Έχουμε συλλέξει όλες τις κόρες της οικογένειας του πατέρα του με την αγαπημένη του Πάπα της στο κέντρο.\n© sgames.org -. Δωρεάν online παιχνιδιών Κόρη του Πατέρα: Αναζήτηση για στοιχεία () σε απευθείας σύνδεση κόσμο παιχνιδιού παιχνίδι λάμψης Κόρη του Πατέρα: Αναζήτηση για στοιχεία για δωρεάν. Μην ξεχάσετε να αξιολογήσετε αυτό το παιχνίδι Κόρη του Πατέρα: Αναζήτηση για στοιχεία και να μοιραστούν αυτό το παιχνίδι με τους καλύτερους φίλους σας.\nΠαιχνίδι Κόρη του Πατέρα: Αναζήτηση για στοιχεία σε απευθείας σύνδεση\nΠεριγραφή του παιχνιδιού Κόρη του Πατέρα: Αναζήτηση για στοιχεία γραμμή. Πώς να παίξετε το παιχνίδι online Pere Έχουμε συλλέξει όλες τις κόρες της οικογένειας του πατέρα του με την αγαπημένη του Πάπα της στο κέντρο. Και ήρθε να σας ενδιαφέρουσα εργασία, κατά την οποία θα πρέπει να αναζητήσουν τις καρδιές και τα άλλα αντικείμενα σχετικά με την προβαλλόμενη εικόνα. Το μόνο που χρειάζεστε για να βρείτε 25 κόκκινες καρδιές, τα οποία θα πρέπει να δείξει όλες του τις δυνάμεις της παρατήρησης.\nΚόρη του Πατέρα: Αναζήτηση για στοιχεία ( Ψηφοφορίες2, Δευτεροβάθμια Βαθμολογία: 5/5)


Τι θα συμβεί αν κβαντικοί φυσικοί αποδείξουν ότι η πραγματικότητα δεν είναι πραγματική; - iGuRu\nΤι θα συμβεί αν κβαντικοί φυσικοί αποδείξουν ότι η πραγματικότητα δεν είναι πραγματική;\n08/10/2021, 09:38 innews\nΕίστε σίγουροι ότι διαβάζετε αυτό το άρθρο; Αυτό το άρθρο μπορεί να μην υπάρχει.\nΠαρακάτω θα κάνουμε ένα ταξίδι στον περίεργο κόσμο της κβαντικής φυσικής, θα δούμε μερικές ιδιοφυείς σκέψεις και θα προσπαθήσουμε να αφαιρέσουμε τις προκαταλήψεις μας για το τι είναι πραγματικότητα.\nΧρειαζόμαστε την πραγματικότητα για να υπάρξουμε;\nΤι σημαίνουν όλα;\nΕίναι πραγματική η καρέκλα που κάθεστε ή το πάτωμα που στέκεστε; Αυτόματα σκεφτόμαστε “ναι”. Αν δεν ήταν αληθινά, υποθέτουμε, θα είχαμε πέσει κάτω.\nΌμως καθένας από εμάς γνωρίζει ότι υπάρχουν καταστάσεις που αυτό που φαίνεται αληθινό δεν είναι. Και καθώς βελτιώνεται η τεχνολογία μας, γνωρίζουμε ότι η θέαση δεν αποδεικνύει κάτι επιστημονικά.\nΈχετε δει το Pokemon στον πραγματικό κόσμο μέσω της επαυξημένης πραγματικότητας.\nΜία από τις βασικότερες αρχές της επιστήμης είναι ότι όλη η ύλη αποτελείται από άτομα και μόρια. Το γνωρίζουμε επειδή μπορούμε να χρησιμοποιήσουμε το μικροσκόπιο για να παρατηρήσουμε τις ατομικές δομές.\nΣκεφτείτε τώρα μια μπανάνα. Την αρπάζεις από ένα δέντρο, την ξεφλουδίζεις και την τρως. Η μπανάνα υπάρχει. Τι γίνεται όμως αν πάρετε μια μπανάνα και χωρίσετε κάθε μόριό της;\nΔεν θα είχατε μια μπανάνα, αλλά μια δέσμη μορίων που, θεωρητικά, θα μπορούσαν ενδεχομένως να επαναχρησιμοποιηθούν για κάτι άλλο εκτός από μια μπανάνα.\nΤι γίνεται αν χωρίσουμε όλα τα μόρια από κάθε αντικείμενο του σύμπαντος και τα βάλουμε σε μια τσάντα; Αν ανακινούσαμε την τσάντα και τα βγάζαμε έξω, τα μόρια δεν θα σχημάτιζαν ξανά τα αρχικά τους αντικείμενα.\nΕξάλλου, το οξυγόνο και το υδρογόνο είναι χρήσιμα από μόνα τους σαν αέρια που χρησιμοποιούνται παντού. Στον σωστό συνδυασμό δημιουργούν το νερό.\nΟ Ιταλός φυσικός Carlo Rovelli δημοσίευσε πρόσφατα ένα βιβλίο με τίτλο “Helgoland: Making Sense of the Quantum Revolution”.\nΣε αυτό το βιβλίο ο Rovelli υποστηρίζει ότι όλη η πραγματικότητα είναι σχεσιακή. Αυτό σημαίνει ότι, σε αντίθεση με ό, τι πίστευε ο Ισαάκ Νεύτων, εάν κάθε αντικείμενο στο σύμπαν εξαφανιζόταν ξαφνικά, δεν θα άφηνε πίσω του ένα κενό σύμπαν.\nΑν πάρεις τα αστέρια, τις μαύρες τρύπες, τους πλανήτες και οτιδήποτε άλλο υπάρχει, δεν θα υπάρχει χώρος ή χρόνος όπως θα δούμε παρακάτω.\nΔεν πρόκειται απαραίτητα μια νέα θεωρία, αλλά με κάθε τεχνολογική πρόοδο στην ικανότητά μας να κατανοήσουμε το κβαντικό σύμπαν, αναγκαζόμαστε να επανεξετάσουμε τις υποθέσεις και τις θεωρίες μας.\nΑν υποθέσουμε ότι δεν υπάρχει θεϊκή όραση, κανένα μέρος από το οποίο ένας παρατηρητής αρκετά μακριά μπορεί να δει την μεγάλη εικόνα, τότε θα πρέπει να αναρωτηθούμε τι σημαίνει αυτό για την ιδέα ενός άπειρου σύμπαντος.\nΌχι πραγματικά. Η ύπαρξη μας είναι ένα μέτρο απόδειξης της πραγματικότητας. Αλλά η πραγματικότητα, όπως νομίζουμε ότι τη βιώνουμε, μπορεί να είναι εντελώς υποκειμενική.\nΜπορούμε να “σπάσουμε” σε κύτταρα, άτομα και μόρια. Και αυτά τα μόρια μπορούν να αναχθούν σε πρωτόνια, νετρόνια και ηλεκτρόνια τα οποία μπορούν να αναχθούν περαιτέρω σε κουάρκ, λεπτόνια και μιόνια και ούτω καθεξής και ούτω καθεξής.\nΤο σημαντικό που πρέπει να έχουμε κατά νου είναι ότι δεν έχουμε ανακαλύψει το θεμέλιο της κβαντικής σφαίρας. Προς το παρόν είμαστε ικανοί να δούμε πόσο βαθιά πηγαίνει η κβαντική τρύπα όσο μπορούμε να παρατηρήσουμε το πόσο μεγάλο γίνεται το σύμπαν.\nΣύμφωνα με τις θεωρίες που παρουσιάζει το βιβλίο του Rovelli, όλα τα “πράγματα” που απαρτίζουν το σύμπαν μας συγκρατούνται σε σχέση με όλα τα άλλα πράγματα. Έτσι, σίγουρα, το γραφείο σας υπάρχει. Και το πάτωμα υπάρχει. Το ίδιο όμως συμβαίνει και με όλα τα άλλα που “αγγίζουν” (υπάρχει καλύτερη λέξη;) αυτό που θα ονομάσουμε “κβαντική γειτνίαση”.\nΑν δεχτούμε την ιδέα της κβαντικής σχετικότητας, σημαίνει ότι καταλαβαίνουμε την αναλογία της μπανάνας. Βλέπετε, σε κβαντικό επίπεδο, είναι πολύ πιθανό ότι όλα τα υλικά από τα οποία αποτελούνται τα μόριά μας είναι πραγματικά διανεμημένα σε τυχαία μοτίβα.\nΘεωρητικά, αν μπορούσαμε να κάνουμε ζουμ στο παρελθόν των μιόνων και των λεπτόνων και να συνεχίσουμε όλο και πιο βαθιά, θα μπορούσαμε να φτάσουμε σε ένα σημείο όπου όλα τα αντικείμενα του σύμπαντος δεν διακρίνονται μεταξύ τους γιατί, σε κβαντικό επίπεδο, όλα όσα υπάρχουν είναι απλώς μια θάλασσα από σχεδόν πανομοιότυπες υποσωματιδικές οντότητες.\nΑυτή η εκδοχή της πραγματικότητας θα καθιστούσε τις έννοιες “χώρος” και “χρόνος” αδιάφορες. Ο χρόνος θα υπήρχε μόνο σαν ένα κατασκεύασμα με το οποίο θα δίνουμε νόημα στις δικές μας παρατηρήσεις.\nΈτσι, στην κβαντική “πραγματικότητα” των πραγμάτων, είναι πιθανό η σημερινή πραγματικότητα να είναι κάτι περισσότερο από μια φευγαλέα, άσκοπη διάταξη μορίων. Όλα όσα περικλείουν ολόκληρο το σύμπαν μας μπορεί να μην είναι παρά μια σύντομη ψευδαίσθηση που προκαλείται από μια κβαντική δόνηση.\nΦυσικά, τίποτα από όλα τα παραπάνω δεν φαίνεται να προσφέρει μια εξήγηση για τη σκοτεινή ύλη, την ακτινοβολία, τις μαύρες τρύπες, τους κρυστάλλους του χρόνου και άλλες ενδιαφέρουσες κβαντικές υποθέσεις.\nΊσως η κβαντική σχετικότητα να είναι μια παροδική φαντασία για τον τομέα της θεωρητικής φυσικής. Αλλά ίσως, και να μην είναι.\nΜια μέρα το είδος μας μπορεί να χρειαστεί να υπολογίσει την απόλυτη αλήθεια για τον αν υπάρχουμε σε μια πραγματικότητα που δεν υπάρχει.\nΤο άρθρο δημοσιεύτηκε στο TNW\nΓι αυτά και πολλά άλλα σ αγαπάμε.\nΤο κακό είναι πως όπως ξέρεις κι εσύ απευθύνεσαι ΚΑΙ σε “σκουπίδια” του facebook όπου, η όποια τους διανόηση φτάνει μέχρι το πάτημα ενός like ή ενός πανηλίθιου σχολίου …\nWindows 11: Διπλά μηνύματα από την Microsoft\nPowerShell για Pentesters


Προφυλακτικά με γεύση μπέικον ! | ENA CHANNEL\nΠροφυλακτικά με γεύση μπέικον !\nSEX — 31 Μαρτίου 2013\nΑπίστευτο και όμως αληθινό! Δύο από τις μεγαλύτερες απολαύσεις στη ζωή, δύο σε ένα για να συμφέρει. Μάλλον αυτό σκέφτηκε αμερικανική εταιρεία τροφίμων και κατασκεύασε προφυλακτικά και λιπαντικό με γεύση μπέικον. Ποιος είπε πως το μπέικον είναι μόνο για συνταγές μαγειρικής; Από σήμερα θα το έχετε και στο κρεβάτι σας.\nΤα προφυλακτικά είναι κατασκευασμένα από λάτεξ, φέρουν την επωνυμία της εταιρείας και θυμίζουν κατά πολύ… μπέικον. Η ιδέα για τα προϊόντα ξεκίνησε ως αστείο, ωστόσο γρήγορα διαπιστώθηκε η επιτυχία τους και πέρασαν στη φάση της δημιουργίας. Η εταιρεία είναι γνωστή για τα παράξενα αντικείμενα που παράγει καθώς όλα έχουν σαν βάση κάποιο φαγώσιμο. Χαρακτηριστικό παράδειγμα lip balm με γεύση μαγιονέζα. Για όσους ενθουσιάστηκαν να σας ενημερώσω πως η εταιρεία J&D’s Foods παράγει και αντηλιακό με άρωμα μπέικον. Έρχεται και καλοκαίρι. Δεν είναι τυχαίο πως το μότο της εταιρείας είναι : »Τα πάντα πρέπει να είναι μπέικον». Τα εν λόγω προφυλακτικά πωλούνται σε συσκευασία των τριών για περίπου 10 δολάρια. Αν και η τιμή τους είναι λίγο »τσιμπημένη» οι παραγγελίες δε σταματούν. Προσοχή στις απομιμήσεις!


Η ταινία του Bong Joon-ho θριάμβευσε κερδίζοντας τα Όσκαρ Καλύτερης Ταινίας, Σκηνοθεσίας και Σεναρίου.\nΑυτό που πολλοί περιμέναμε πως θα συνέβαινε πέρυσι δια χειρός ενός χολιγουντιανά καταξιωμένου σκηνοθέτη και ήδη βραβευμένου με Όσκαρ, του Alfonso Cuaron με το ‘Roma’, συνέβη φέτος. Ακόμα πιο εμφατικά, ακόμα πιο σαρωτικά, ακόμα πιο σοκαριστικά.\nΤο ‘Parasite’ από τη Νότια Κορέα έγινε η πρώτη μη αγγλόφωνη ταινία στην ιστορία των Όσκαρ που κερδίζει το μεγάλο βραβείο, Καλύτερης Ταινίας.\nΜπορούσες να το νιώσεις καθώς κυλούσε η βραδιά. Ανάμεσα στα περιέργως πάρα πολλά τραγούδια και στις νίκες ταινιών που μοίραζαν πολύ τις νίκες σε σχεδόν όλες τις μεγάλες υποψήφιες παραγωγές (πλην του ‘Irishman’, αλλά αυτή είναι μια αμαρτία για μια άλλη ώρα), κάπως μπορούσαμε να το διακρίνουμε, απλώς ακούγοντας:\nΚάθε φορά που κέρδιζε κάτι το ‘Parasite’, η αίθουσα της τελετής σειόταν. Οι πάντες ζητωκραύγαζαν. Ο ενθουσιασμός ήταν διάχυτος. Ο Bong Joonh-ho ανέβαινε στην σκηνή, έδινε έναν φανταστικό λόγο, και το κοινό τον αποθέωνε ακόμα περισσότερο.\nΗ ταινία που τις τελευταίες βδομάδες είχε τοποθετηθεί στην όλη αφήγηση ως το μεγάλο αντίπαλο δέος, δηλαδή το ‘1917’ κέρδισε κάποια τεχνικά, και πάλι όχι το μέγιστο όσων μπορούσε, αλλά σε κανένα σημείο δεν ένιωθες πως κάτι ερχόταν. Η βραδιά προχωρούσε. Το Σενάριο ήρθε νωρίς. Το Διεθνές Φιλμ ήρθε αρκετά αργότερα, ήταν φυσικά απολύτως βέβαιο, αλλά και πάλι, τον διέκρινες- τον μεταδοτικό ενθουσιασμό.\nΌταν ο Bong Joon-ho (που το περασμένο καλοκαίρι αποκάλεσε, θρυλικά, τα Όσκαρ “τοπικό διαγωνισμό”) κέρδισε το Όσκαρ Σκηνοθεσίας, είχαμε μια από εκείνες τις σπάνιες στιγμές κινηματογραφικής σύγκλισης που απλά δεν συμβαίνουν στα Όσκαρ. Όπως γράφτηκε στο twitter, θα ήταν σα να είχε κερδίσει ο David Lynch για το ‘Blue Velvet’: ένα Όσκαρ ταυτόχρονα ως επιβράβευση για το δημιουργικό απόγειο ενός σκηνοθέτη, αλλά και ταυτόχρονα ένα Όσκαρ ως αναγνώριση του “DAMN, τι έχει καταφέρει ο τύπος ως τώρα!”.\nΤο θέατρο κόντεψε να πέσει καθώς ο Bong παραλάμβανε το τρίτο του Όσκαρ, δίνοντας παράλληλα την ωραιότερη από τις ομιλίες του, ευχαριστώντας τον Martin Scorsese και τον Quentin Tarantino υπό ιαχές επικίνδυνα σαρωτικές πλέον. Σε αυτό το σημείο, κάπως αρχίζαμε να το αποδεχόμασταν: το ‘Parasite’ θα τα κέρδιζε όλα, θα έφτανε ως το τέλος, ως εκεί που ποτέ ως σήμερα δεν είχε φτάσει απολύτως καμία μη αγγλόφωνη ταινία.\nBong Joon Ho staring at his Oscar and smiling is the most wonderful thing I’ve ever seen #Parasite #Oscars pic.twitter.com/gyKXCv71Yz— Jarett Wieselman (@JarettSays) February 10, 2020\nΈχει ενδιαφέρον το πώς η αναγνώριση της ταινίας υπήρξε τόσο προσωποκεντρική, κερδίζοντας 4 Όσκαρ για τον δημιουργό της (4!!! Σε μία βραδιά!) και τίποτα απολύτως για οποιαδήποτε άλλη πτυχή της δημιουργίας, κανένα τεχνικό βραβείο, καμία ερμηνευτική υποψηφιότητα, τίποτα. Αλλά τα φράγματα είναι για να σπάνε ένα-ένα. Ακόμα και σαν ένα λίγο ως πολύ εξωγήινο κομμάτι, το ότι το ‘Parasite’ έκανε τη βιομηχανία του Χόλιγουντ να του υποκλιθεί, είναι λόγος ενθουσιασμού.\nΑν οι θεατές των Όσκαρ το δουν αυτό ως αφορμή για να ανακαλύψουν την υπόλοιπη φιλμογραφία του Bong ή το σινεμά της χώρας του ή, γενικότερα, το σινεμά άλλων χωρών μέσα από αυτό τον θρίαμβο, αυτό μόνο καλό μπορεί να είναι για το σινεμά.\nGame recognize game. pic.twitter.com/EsVDDunEks— Film at Lincoln Center (@FilmLinc) February 10, 2020\nΤο ‘Parasite’ γίνεται ταυτόχρονα η πρώτη ταινία που κερδίζει Χρυσό Φοίνικα και Όσκαρ Καλύτερης Ταινίας μετα από 65, όταν το ‘Marty’ πέτυχε το ίδιο σπάνιο δίδυμο επιτυχιών. Γράφαμε από τις Κάννες, μετά την πρεμιέρα του, πόσο κάπως εμφανές ήταν πως τελικά θα κέρδιζε τον Φοίνικα, από τη στιγμή που παίχτηκε. Υπήρχε παντού ένας αέρας, ένα κλίμα σιγουριάς, σαν άνθρωποι να κοιτάζονται και σιωπηλά, με κατανόηση, να γνέφουν καταφατικά μεταξύ τους. Σαν όλοι να ξέραμε πως, “ναι, αυτό ήταν”.\nΤο ‘Parasite’ ήταν, τελικά, κάτι το αναντίρρητο. Από την πρώτη στιγμή που παρουσιάστηκε στις Κάννες, μέχρι αυτή τη στιγμή, απόψε, όταν έγραψε οσκαρική ιστορία. Λίγα χρόνια πριν κλείσουν έναν αιώνα ζωής, τα Όσκαρ κατάφεραν επιτέλους με τη σειρά τους να γυρίσουν σελίδα. Το ‘Parasite’ ήταν τόσο ισχυρό και ασταμάτητο, που κατάφερε να οδηγήσει θεσμό ενός αιώνα στο μέλλον: στην παραδοχή πως, ανεξαρτήτως γλώσσας, το σινεμά είναι ένα.